
GOSPODARSKA VAŽNOST GRMOLIKO-JAGODASTOGA VOĆA 

Grmoliko-jagodastoga voća se kod nas malo goji. Može se vidjeti 
nešto malo biljki u vrtovima u gradu, pa negdje i na selu, ali većih nasada 
u trgovačke svrhe nema. Službene poljodjelske statistike ne vod e o tome 
računa u opće, te nemamo nikakvog pregleda o vrtovima i približnom 
broju grmova, koji se goje kod nas. 

Mislim, da će biti nesamo zanimljivo, već i korisno, ako navedemo 
podatke iz statistike Ministarstva trgovine bivše Jugoslavije iz godine 
1939., iz kojih se vidi, da su neke vrsti jagodastoga voća i njihove prera¬ 
đevine bile predmetom vanjske trgovine {v. skrižaljku). 


Izvoz, 


Vrst 

Zemlja 

Kilograma 

Vrijednost 

Dinara 

Ukupno 

I. Maline 

Švicarska 

28.582 

186.900 

186.900 

II. Sok od Malina 


m 

210 

5.248 

76.720 

115.195 


Ukupno 

15.440 

197.373 

197.373 

HI. Pekmez od malina 

Engleska 

Palestina 

Švedska 

■ 

276.075 

5.500 

330.537 


Ukupno 

101.194 ! 

612.112 

612.112 


Sveukupno 

145.216 

996.385 

996.385 


Istovremeno uvezeno je bilo iz Italije soka od jagoda i malina 22 kg 
u vriednosti Dinara 1695. 

Makar statistika ne navodi iz kojih krajeva bivše države ova roba 
potječe, podaci su poučni, jer nas upućuju, da bi se mogla razviti unosna 
proizvodnja grmoliko-jagodastog voća u Nezavisnoj Državi Hrvatskoj, jer 
postoji potražnja ovog voća u inozemstvu. 

Izvoz ovoga voća, kao i njegovih prerađevina mogao bi se ioš više 
razviti, imade velikoga izgleda također, da bi mogla nastupiti veća potro- 
sn,a ovoga voća u državi .samoj i t 0 po strancima, koji dolaze k nama 
svake godine u većem broju na ljetovanje. Neke vrsti i odlike ovoga voća 
zriju rano i to baš onda, kada je već nestalo na tržištu staroga voća a 
novoga je još malo. Nadalje mogla bi se povećati potrošnja ovoga voća 
po samom našem domaćem pučanstvu, jer je ovo voće zdravo i tečno. Ovo 
voće je bogato, osobito na nekim vitaminima, o čemu će biti govora u 
sliedećem poglavlju ove knjige. Osim svega toga kod nas se razvija pri- 
r fr (mi “ ustn i a ) očuvanja (konzerviranja) i prerađivanja voća u razne 
oblike, Sigurno je, da će pri tome nastati potražnja sa strane ovog pri- 
rada također za raznim vrstima jagodastog voća. Time će biti povećana 
njegova važnost u našem narodnom gospodarstvu. Sve nas to nuka, da 
posve amo veću pažnju gojenju grmbliko-jagođastoga voća. 

Poznato je, da se od raznog jagodastog voća pravi pekmez, jam, 

(džem), kompot (slatko), voćna hladetina (sulc, žele), voćni sok, voćno 
vino, voćna rakija i t. d. 

vania^ C * eSeta ^ poče ° se > e u Americi razvijati način saču- 

zervirani nZ6 ™ ran]a) ,aS ° dastoga voća smrzavanjem. Ovim načinom kon- 

Osobito ,ag ! daSt0 f V0Ća Se na)boI i e sačuvaju svojstva svježeg voća. 
Osobito se sačuva okus i vitamini. Na taj način možemo u svako doba 

g ne imati u svjezem obliku i jesti ovo voće „samo ili u kolačima! i po- 
slasticama. Nupit ćemo željenu količinu kod trgovca, otopit ćemo ga i 
uživah. Ta, nacm konzerviranja razvija se poslednjih godina dosta brzo 
nekim dizavama u Europi, dapače u poslednje vrieme podiže se zani- 
anje^za osnutak tvormčarske prerade po ovome načinu i kod nas u 
Nezavisno, Državi Hrvatskoj. Treba da grmoliko-jagodasto voće u većoj 
mjeri sadimo u našim vrtovima za potrebe obitelji, jer je ovo voće hranivo 
tečno i zdravo. Nadalje treba da podignemo nasade pojedinih odlika ovoga 
voća na većim površinama i to u skladu s uvjetima podneblja, radne snage 
i mogućnostima, koje pruža trgovina. 

VRIEDNOST JAGODASTOGA VOĆA KAO HRANA 

Svakome je poznato, kako privlačiv izgled i odličan okus imade ja- 
godasto voće. Osim odličnoga okusa, koje je kod jagođastoga voća osobito 
obro razvijeno, sadrži plod grmoliko- jagođastoga voća još neka svoj¬ 
stva, koja su široj javnosti manje poznata, a koja su osobito važna za 
zdravlje ljudskog ustroja (organizma). Radi se tu o sadržaju na rudnim 
(mineralnim) tvarima i vitaminima, koje plodovi grmoliko-jagodastoga 
a sa rže u većoj količini nego drugo voće. Tako je dokazano, da plo¬ 

dovi grmoliko-jagodastoga voća sadrže relativno mnogo vapna, kalija, 
fosfora, željeza i bakra (Vidi skrižaljku). Ustanovljeno je, da na pr. logan 
berry sadrži 50 puta i više joda, nego jabuke, a 14 puta više nego breskve. 



Ovo voće sadrži mnogo vitamina, osobito vitamina C; ovaj vitamin 
podržava zdravlje zubi i prieči, da ne postanemo osjetljivi na zarazne (in- 
fekciozne bolesti. Nedostatak ovoga vitamina prouzroči zakašnjeli rast kod 
djece, te loš izgled i gubitak snage kod odraslih. 

Vriedno je istaknuti, da vitamin C zadrži svoje djelovanje u znatnom 
stupnju i nakon kuhanja ovih jagoda. Osobito biva to kod malina. To 
nasuprot nije slučaj kod drugoga voća. 

Iz ovoga ®e vidi, od kolike je važnosti po zdravlje djece i odraslih, 
dauživaju što češće i što više plodove jagođastoga voća bilo to u svje- 
žem obliku ili sačuvanom (konzerviranom) ili prerađenom obliku kad 
nedostaje svježega. Time se podržava! u tijelu zaliha na vitaminu C, koji 
je od tolike važnosti po rast i zdravlje djece i odraslih. 

POLOŽAJ I TLO ZA JAGODASTO VOĆE 

O izboru položaja vrlo mncgo ovisi, da li će gojenje jagođastoga voća 
biti uspješno i unosno. Položaji, koji su izvrgnuti kasnim proljetnim mra- 
zovima, nisu prikladni za gojenje jagođastoga voća. Nizine i razne udubine 
(grabe) moraju se također izbjegavati, jer se u njih izlieva sa okolnih uzvi¬ 
sina hladan zrak. fo je veoma opasno za postajanje kasnih proljetnih i 
ranili jesenskih mrazova. Južni! položaj je prikladan, jer na tlu, jugu okre¬ 
nutom, jagođasto voće ranije dozrieva. Rano voće ima bolju cienu, Na 
valovitom i brežuljkastom tlu je doduše obrađivanje i natapanje teže nego 
u ravnici, ali je ondje sigurniji usjev od mrazova. 

U krajevima, gdje vlada hladnije podneblje, traje branje ploda dulje 
negoi ondje, gdje vlada vruće podneblje. Ljetna sparina i suša biva uzro¬ 
kom slaboga roda i kratke berbe. U hladnijem podneblju mogu neke vrsti 
i odlike jagodastoga voća davati po dvije berbe na godinu. 

, U kr f ievima ’ Č d J' e vladaju topli, suhi vjetrovi, a gdje inače nema mo¬ 
gućnosti i naprava za natapanje, može biti berba vrlo umanjena, dapače 

potpuno uništena. Ribizi i ogrozdi bivaju često spareni kod vrućine od 

32 C« 

U suhim i krševitim krajevima, uopće svuda ,gdje vladaju proljetne 
i ljetne suse, mora postojati mogućnost čestog natapanja, ako se želi imati 
uspjeh od sadnje i gojenja jagodastoga voća. 

Neke vrsti, osobito one, koje razviju žilje duboko u tlu, mogu bolje 
podnasati susu. Druge vrsti, koje plitko u tlu razviju svoje žilje, moraju 
se za doba suse češće natapati ili zalievati. Time ćemo postići, da im lišće 
bude svježe i nabreknuto, a biljke će imati svjež i bujan izgled. 

Za trajanja suše,, t. j. uslied nedostatne količine vode za doba rasta, 
izrastu na biljkama slabi, vretenasti izboji, a posljedica toga redovito biva 
slabiji rod sliedeće godine. Ako nastupi suša neposredno pred zriobom 
jagodastoga voća, ostane plod sitan. Zbog suše postanu biljke manje otpor¬ 
ne protiv nekih bolesti i štetnika. 

r. ^ eke vrs *i jagodastoga voća, kao n. pr. kupine i maline nisu osobita 
izbirljive na tlo. Mogu se uspješno gojiti na mnogim tlima i to počevši od 
pjeskovite ilovače pa do teške glinene ilovače. Lahka tla se laglje obra¬ 
đuju, ali plod na takovim tlima ostane sitan, osim ako se tlo na posebni 
način obrađuje i natapa. Teža tla se doduše teže obrađuju i obradba je 
skuplja, ali na takvim tlima dobiva se krupniji plod i obilniji rod. 

: Ribizi i ogrozdi mogu dobro uspievati na težem tlu. Isto tako dobro 

uspievaju na tlu, koje biva vlažno kroz dobar dio godine. Tla, koja postanu 
pečena i grudasta za doba ljetne suše, nisu prikladna za gojenje ribiza i 
ogrozda, jer se ne mogu u takvom stanju obrađivati. 

Tla, koja sadrže mnogo vapna, nisu prikladna za sadnju i gojenje 
kupina, jer ove postanu poradi toga bolesne od žutice (kloroza). . 

MALINA (RUBUS IDAEUS L.) 

Malina raste u nekim našim krajevima divlja. To je grm, koji raste 
na šumskim čistinama, šikarama i krčevinama. Naći ćemo je u Hrvatskom 
Zagorju i ! to u šumama počevši od Macelja pak sve do Trakošćana. Naći 
ćemo je nadalje na Velikom Stogu oko Ivančice i Kalnika. 

U okolici Zagreba raste na Zagrebačkoj gori (Medvednici, Sljemenu), 
Samoborskoj gori (Gorjancima), te na Plješivici. 


U Gorskom Kotaru imade malina oko Lokava, Crnog Luga, oko Kleka 
iznad Vitunja itd. ( Obilje divlje maline raste na Učki u Istri. 

Na Velebitskom Gorju rastu maline oko Plješivice, na Visočici, Koz¬ 
jaku, između Oštarija i Brušana oko Plitvičkih jezera. Ima je i u Dalma¬ 
tinskom dielul Velebita. U Lici je goje dosta mnogo i po vrtovima. 

U Slavoniji raste malina samonikla kod Psunja —- u velikim količinama 
oko Brezovog polja i Dobre Vode. 

U Bosni i Hercegovini rastu maline po nizinama sve do visokih gor¬ 
skih krajeva n. pr. u Vlašić-Zvijezdi i Štit-planini na Bjelašnici, Trekovici, 
Trebeviću, te na Magliću i Volujku. Ima je nadalje u dolini Une kod No¬ 
voga, kod Gomila, kod Bihaća i u dolini Gornje Drine. 

U Hercegovini raste u dolini Neretve, na Prenju, Bjelašnici, Vel. Čvr- 
snici i dr. 

Narod ih tek razm jerno malo bere i nosi na prodaju u grad, gdje prave 
od njih slatko piće malinovac, pekmez itd. Plodovi divljih naših malina 
su prilično sitni i mekani. Tamno crvene su boje. Nose ih na trg u škafo- 
vima. brentama i badnjima, te se uslied samoteže raskvase i puste teku¬ 
ćinu. 

Postoji čitav niz dobrih uzgoja malina vrtnih ili malina pitomih, koj'e 
sadimo u vrtu i na polju za potrebu obitelji, kao i za trgovinu budi za svje¬ 
žu potrošnju, budi za preradu. 1 

Po svemu vidimo, da je samonikla ili divlja malina, koju bi mogli na¬ 
zvati planinska malina, kad u mnogim planinama našim raste, kod nas 
veoma razširena. Najširi slojevi naroda ne znadu izkoristiti njen plod i pre¬ 
rađivati je u voćni sok, voćni sirup i ostalo. Bilo bi od velike koristi po 
zdravlje narodno, a s druge strane moglo bi biti unosno, kad bi izvažali ovu 
blagodat u gradove i to u svježem. ili preradjenom obliku. 

Maline su izvrsno osvježujuće stolno voće (za dessert), Od njih pro¬ 
izvodimo odlično, mirasavo i osvježujuće piće, dobro poznati malinovac, 
(Himbercrsaft, framboise). Od malina pravi se izvrstan kompot, pekmez, 
jam, sirup (sok) i t. d. 

Ovo plemenito voće uspieva skoro na svim tlima, osim na vrlo su¬ 
hom, pjeskovitom ili kamenitom tlu. Uspieva na umjerenoj visini, a pri¬ 
lično dobro se ponese u hladovini (zasjeni), Posolica malini veoma škodi, 
zato se u primorskim krajevima moraju izbjegavati položaji za sadnju, koji 
su izvrgnuti soli mora. 

Položaji, koji su izvrgnuti kasnim proljetnim i ranim jesenskim mra- 
zovima, nisu prikladni za gajenje malina. Isto tako nisu prikladna ona tla, 
Koja su po svom sastavu i položaju izvrgnuta ljetnoj suši. 

Duboko, hladno, svježe ali propusno tlo je najbolje za gojenje malina. 
Ilovasto tlo je dobro za sadnju malina samo, ako je bilo prije dobro gno- 


jeao i obrađivano, te je postalo rabio i prhko. Maline razvijaju svoje žilje 
plitko pod površinom tla. Zbog toga se mora tlo oko malina često rahliti 
da se sačuva Vlaga u tlu od prekomjernog ishlapljivanja. Ako se lahko, 
pjeskovito-ilovasto tlo obilno gnoji stajskim gnojem, time se doprinese, 
da tlo primi i sačuva više vlage za ljetne mjesece, kada je više treba za 
njen rast, kao i razvoj i zrijevanje ploda. 

Tlo za maline mora biti plodno po naravi. Osim toga mora se pred sa¬ 
dnjom tlo dobro pognojiti, računajući 20 vozova dobroga stajskoga gnoja 
na jednu kat. ral. Gnoj se mora duboko zaorati. Gdje ne dostaje vapna u 
tlu, mora se i ovoga posipati do 20 <i po rali. 

Zemlja se mora prije sadnje brižno pripraviti. Ne smije na njoj biti 
ni korova ni gruda. Tlo mora biti dobro ugoreno i sipko, te izorano ili 
prekopano na dubinu do 40 centimetara. Na dobro priređenom tlu posa- 
djene maline će dobro uspievati. 

Umnožavanje malina. Maline se umnožavaju pomoću poda- 
naka, zagrebanjem vrhova njihovih mladica, da se užile i ključićima od 
njihovih žila. . 

• 

Mnoge odlike crvenih malina umnožavaju se i šire po' svojoj naravi i 
to podancima. Ovi podanci rastu iz podzemnog diela grma maline i to 
osobito iz žila, koje su bile; ratilima prigodom obrađivanja oštećene. Ovi 
podanci se jeseni nakon što lišće padne ili vrlo rano ul proljeću iskopaju 
i upctriebe za sadnju. 

Vrlo je uobičajen način dobivanja mladih biljki malina također po¬ 
moću ključića od žila malina. Taj način umnožavanja primjenjuje se kod 
onih odlika, koje ne proizvode podanaka ili se teško razmnažaju pomoću 
užiljivanja vršaka njihovih mladica. 

Ključići žila prave; se obično jeseni, a može to biti i rano u proljeću. 
Žile, koje su debele poput olovke, izrežu se na komadičke, koji sil dugi 
i do 10 centimetara. Ovi ključići se na to slože i vežu u snopiće i utrape 
se u vlažnom piesku na hladnome mjestu. Tiekom zime će se na ovim klju¬ 
čićima oblikovati pupovi. U ranom proljeću posadit ćemo ih plitko u re¬ 
dove u razsadištu (školi) i to na tlu, koje je bilo još jeseni za tu svrhu 
dobro pripravljeno. Mlade biljke, koje će izrasti iz ovih ključića treba ljeti 
okopati, te će sliedeće jeseni već biti dobre za sadnju. 

U svrhu, da se užile vrhovi jednogodišnjih izboja malina postupa se 
ovako: jeseni i to u mjesecu rujnu ili listopadu prignu se mladice kraj grma, 
gdje rastu,te im se vrhovi pričvrste u plitko' izkopanoj jamici i pokriju rah¬ 
lom zemljom. Na njima će se brzo razviti žilje. U ranom proljeću odrezat 
ćemo ih tako, da na njima ostane 5 do 6 centimetara starog drva i presu¬ 
dit ćemo ih na željeno mjesto. 


Kad se biljke naruče iz kojeg razsadnika valja paziti, da se ne izsuše. 
Čim pošiljka stigne treba biljke odmotati, odvezati i odmah utrapiti u rah¬ 
lom i vlažnom tlu ili piesku, dok se ne uzmognu na određenome i stalnome 
mjestu posaditi. 

Sadnja malina. Saditi se mogu maline, čim jeseni lišće izgube 
1 j. od mjeseca studenoga (novembra), pa do mjeseca ožujka (marta), kad- 
kada sve do travnja (aprila). 

Maline možemo saditi uz krajeve i ograde u vrtu, a možemo ih saditi 
također u vrtu i na polju i to u redove. 

Ako maline sadimo u redovima, onda neka redovi teku od sjevera 
k jugu. 

Razmak sadnje malina mora biti 150 centimetara red od reda, a je¬ 
dan metar moraju biti razdaleko biljke jedna od druge u redu. 

Odlika malina The Van Fleet mora se posaditi u razmaku dva i 
pol metra red od reda i isto toliko biljka od biljke. Ova odlika ne širi 
se podancima, ali joj izboji narastu veoma visoki. Pobliže će o njoj biti 
govora kasnije. 

Ako je zemljište, na kojem smo odlučili posaditi maline bilo već prije 
ugoreno i pripravljeno za sadnju, onda će biti posve dosta, ako ga ne¬ 
posredno prije same sadnje poravnamo. To možemo izvršiti ručnom rad¬ 
njom t. j. motikom ili lopatom, ali ako se radi o većoj površini onda se to 
može učiniti branom. 

Prije sadnje moramo zemljište ponajprije razdieliti u redove. 

Točno duž svakoga reda iskopat ćemo jarak u koji ćemo saditi biljke. 
Ovaj jarak mora biti dubok dvadesetipet centimetara. Jarak može se iz- 
kopati motikom ili lopatom. Ako je nasad veći, onda se to može izvesti 
plugom. 

U odredjenom razmaku posadit ćemo maline. Žilje ćemo im pokriti 
zemljom ,koju ćemo tik uz biljke lagano nagaziti, da dobro prione uz žile. 

Povrh nagažene zemlje nagmut ćemo opet nešto rahle zemlje i to zato, 
da dolnji sloj očuvamo od prekomjernog izsušenja i izbjegnemo da nasta¬ 
nu uslied suše pukotine u tlu. 

Tako se redom postupa, pak se čitav jarak mora ispuniti zemljom, 
nakon što smo sve biljke posadili. 

Za sadnju moraju se upotriebiti samo one biljke, koje su jake i bujne, 
zdrave i čiste od nametnika. 

Biljke moraju imati dobro razvieno žilje, a ovo se mora sastojati od 
mnogo finih žilica. 

Osobito je važno, da maline nisu zaražene od opasne virusne bolesti 
mozaik-a (šarka). 

Kad se želi podići nasad malina, onda je veoma važan čimbenik pri 
tome način, brzina i jeftinoća, kojom gospodar može sebi priskrbiti po¬ 
trebnu količinu biljki za sadnju. Baš kod malina je to prilično lak i jeftin 
posao. Mlade biljke malina mogu se uzeti iz stariega nasada, a da to 
ovome ništa ne škodi. Mlade biljke mogu se naručiti također iz dobrog 
i pouzdanog razsadnika. 

Ako želimo, da već prve godine dobijemo nešto ploda, onda ćemo 
prigodom sadnje jednogodišnje izboje prirezati na duljinu od 20 do 25 cm. 
Bolje je, ako se prigodom sadnje lanjske šibe posve odrežu kod tla, jer će 
biti onda sva snaga prvogođišnjeg rasta usredotočena na rast i razvoj 
jakih izboja za sliedeću godinu. Dosta je, da svakoj biljci prigodom sadnje 
ostavimo samo po jedan izboj. 

Obrađivanje nasada. Čim je započeo rast malina u proljeću, 
započne se okapanjem. Okapa se često, da se uništi korov i da se podržava 
rahlost tla. Okapati se mora veoma plitko, da se žilice malina motikom 
ne povrijede. Poradi toga je bolje, ako se pri tom poslu rabi trozuba mo¬ 
tika umjesto obične plosnate motike. Kod većih nasada okapanje se vrši 
konjskim okapalom, dakako plitko. 

Čestim okapanjem podražuje se rast mladih izboja. Zbog toga se mora 
u mjesecu kolovozu prestati okapanjem, da drvo mladih izboja do jeseni 
dozori. Zeleni i sočni izboji koji bi izrasli u kasnoj jeseni ne bi dozorili, 
te bi nastradali od zime. Neke odlike malina proizvode mnogo mladih 
izboja, pa ih treba proriediti i to rano ljeti. 

Gnojenje. Gnojenje malina ravna se prema potrebi tla, na kojem 
rastu i prema posađenoj odlici maline. Maline trebaju mnogo dušičnatih 
tvari i kalija. Dušičnate tvari trebaju za rast i razvoj izdanaka, a kalij 
za proizvod ploda. Malinama osobito prija stajski gnoj, koji im pruža 
ne samo hranive tvari, nego im čuva također vlagu u tlu. Zelena podorina 
među redovima nasada malina bi vrlo dobro poslužila obogaćivanjem duši¬ 
kom, ali je neprilika u tome, što se tlo, na kojem rastu maline, ne smije 
duboko obrađivati, jer bi se oštetilo njihovo žilje i time poremetilo rast 
i razvoj malina. Stajski gnoj, kao i ostala organska dušična gnojiva ra.stresu 
se uz redove malina i plitko pokriju zemljom, koju se povuče iz sredine 
reda. To se čini jeseni i zimi. Dobro je također, ako se u proljeću stajski 
gnoj rastrese samo na površini tla duž redova. Kiša ispere hranive sasta¬ 
vine gnoja, koje vodom prodru do žilja malina. Osim toga ostatci izapranog 
gnoja čuvaju tlo od prekomjernog isušivanja. 

Međutim životna potreba gnojenja ima svrhu da se osigura ravnoteža 
između dušika i kalija. Na mnogim tlima nedostaje kalija. 


Kad bi gnojili samo dušikom, postigli bi bujnost izboja. Dušičnatim 
gnojivima rietko kada ili nikada ne postignemo veći rod malina. To možemo 
postići samo prisutnošću kalija i to u skladu sa principom Liebig-ovog 
zakona o hranivu koje je zastupano u tlu u najmanjoj količini. (Liebig-ov 
zakon minimuma). Kalij se mora pridavati tlu, na kojem rastu maline 
svake godine i to u obliku kalijevog sulfata, jer malinama škode kloridi. 
Kalijevog sulfata pridaje se u količini od 200 kg po> kat. rali. 

Rekli smo već prije, da se gnojenje ravna i prema potrebi pojedinih 
odlika malina. Tako n. pr. odlika Pyne's Royal raste prilično slabo, pa 
zato treba više dušičnatih gnojiva, da se podraži bujniji rast izboja. Na¬ 
suprot odlika Lloyd George zahtieva povećanje roda, a da se ne podraži 
rast izboja. 

Rez i prorieđivanje malina potrebno je obavljati svake go¬ 
dine, Da uzmognemo s razumievanjem i pravilno izvesti rez maline, mo¬ 
ramo znati, da malina rodi na prošlogodišnjim, dakle jednogodišnjim šiba¬ 
ma. Nadalje nam je potrebito znati, da neke maline rode samo jedanput 
u godini, dok druge rode dva puta. Kad mi ove okolnosti znamo, onda 
ćemo rez izvesti lahko i s razumievanjem. 

Maline, koje donose rod samo jedanput na godinu, mi ćemo, nakon 
što smo završili branjem ploda, pri dnu i to tik kod zemlje, odrezati. Toru 
prilikom ćemo odrezati samo prošlogodišnje izboje t. j. one, koji su rodili. 
Narav je odredila, da se ovi izboji nakon što su izvršili svoju životnu 
zadaću t. j. nakon štoi su dali rod, osuše. Neki ove osušene izboje režu 
i odstranjuju istom slijedećeg proljeća. Bolje je, ako se ovi odrežu i 
odstrane neposredno nakon što je bilo završeno branje ploda. Nakon toga 
se svi životni sokovi usredotoče u rast, razvoj i zrijanje novih izboja, koji 
će sliedeće godine roditi. 

Isto tako je bolje sa stanovišta zdravlja biljki, da se iscrpljene mladice 
odmah, nakon što su izvršile životnu! zadaću odstrane i što prije spale. 
Time će se uništiti legla bolesti i štetnika, kojima su možda okužena. 

Maline, koje dva puta rode u jednoj godini donose rod prvi put jeseni 
i to na vrhovima ovogodišnjih izboja. 

Mi ćemo na ovim malinama izvesti prvi rez u kasnoj jeseni, nakon 
što smo pobrali plod. Možemo ga izvesti također zimi ili u ranom proljeću. 
Mi ćemo i ovdje primieniti zakon majke prirode. Vrhovi izboja ovih odlika 
malina, nakon što su dali rod i time izvršili svoju životnu zadaću, osuše se. 
Mi ćemo zato vrhove ovih mladica nakon što poberemo rod, odrezati, 
odstraniti i spaliti, jer su postale suvišne, a mogle bi biti i štetne po zdrav 
napredak biljke same. 

Slieđećeg proljeća će se ovi izboji — zazeleniti i razvit će se na njima 
postrane grančice, U ranom ljetu dozorit će na njima glavni rod. 

Nakon što plod malina sazrije i mi ga poberemo, odrezat ćemo ove 
izboje i to sasma pri dnu t. j. kod zemlje. Životni sokovi biljke usredotočit 
će se potpuno u korist mladih izboja, koji sada rastu i koji će roditi prvi 
put jeseni na svojim vrhovima, a onda sljedećeg ljeta niže na postranim 
grančicama, 

U svrhu da izboji malina ne rastu obješeno iz reda, jer bi se neki 
uslied težine ploda mogli doticati same zemlje, te bi se zablatili plodovi 
i izvrgnuli gnjilenju; nadalje da polegnuti izboji ne smetaju kod obradji- 
vanja malina kao i branja ploda, preporuča se, da se vežu uspravno o žicu. 

To se udesi ovako: jeseni, nakon što je pao list, zimi ili u ranom pro¬ 
ljeću, dok još nema lišća, zabiju se duž redova nasada u razmaku od svakih 
dvadeset metara jaki drveni stupovi. Najbolji i najtrajniji stupovi su od 
akacije, hrasta ili od koštanja. Stupovi mogu biti također željezni ili od 
betona. Visina ovih stupova neka je 150 do 200 centimetara. Debljina ovih 
stupova mora odgovarati zadaći, koju od njih tražimo. 

Ove stupove zabit ćemo u zemlju svako 20 metara, kako već gore 
navedosmo i to u dubinu od najmanje pol metra u ravnoj crti. 

Na svakom od ovih stupova zabit ćemo u visini od 75 do 100 centi¬ 
metara i to licem prema redu, na križ, po jednu drvenu prečagu. Ove 
drvene prečage (prečanice) duge su 45 do 50 centimetara. Širine i debljine 
mogu biti 4 do 5 centimetara u četvorini. Pribiju se na stup baš sredinom, 
tako da bude na svakoj strani po polovica prečage. 

Kako' visoko ćemo ove prečage zabiti ravna se zapravo prema buj¬ 
nosti rasta posadjene odlike. Ravna se i prema tome, da li odlika raste 
uspravno ili naginje možda na rast u nagnutom ili visećem položaju. 

Od prečanice jednoga stupa do prečanice sliedećega stupa i to sa 
obiju strana napet ćemo žicu, koja mora biti debela poput one kakvu 
rabimo u vinogradima. Žica neka bude po mogućnosti galvanizirana. 

Ove žice priibit ćemo o krajeve prečanica, 

Kada budemo izvadjali rez na malinama, mi ćemo mladice, koje su 
slabe, odstraniti. Na svakoj biljci ostavit ćemo samo po šest do osam 
šiba, koje moraju biti jake i dobro razvijene. Ujedno ćemo prilikom reza 
i proriedjivanja malina paziti, da izaberemo i ostavimo one mladice, koje 
rastu unutar napetih žica. 

Mjesto da napnemo žicu, možemo upotriebiti takodjer dugačke letve, 
kolce ili prutove, gdje je to moguće. U tome slučaju moraju biti stupovi 
u redu gušće postavljeni. 

Na mjesto dviju žica, koje su pribijene o prečage, može se rabiti i 
samo po jedna napeta žica na stupovima bez prečaga, O nju se onda vežu 
izboji rafijom ili drugim vezom. Ovaj način iziskuje više vremena i troška. 


ODLIKE MALINA 

Red Cross. Dospieva vrlo rano. Plod je krupan i dobroga okusa. 
Bujtaog je rasta. Izboji su uspravni. Ova odlika mnogo rodi. Plod je crvene 
boje i jajolikog oblika, Rodi jedanput u godini. 



SI. 1: Malina Lloyd George 


L1 o y d George, Vrlo jakog je rasta i proizvodi obilan rod od 
ranoga ljeta do kasne jeseni, jer rodi dva puta. Poradi obilnog roda po¬ 
trebno je dati potpore izbojima i vezati ih o žicu ili prinuditi ih da rastu 
unutar dviju žica. Plodovi su krupni, dugoljasti i čunjastog oblika. (Slika i.) 
Boje su tamno crvene i vrlo dobrog okusa. Ova odlika maline najpriklad¬ 
nija je za kuhinju, za konserviranje u obliku kompota (slatka), teža prav¬ 
ljenje jam-a (džem-a). 

Izabrani plodovi ove odlične odlike malina mogu se prodati kao stolno 
voće za svježu potrošnju (za dessert). 

Velika je šteta, što je ova odlična malina veoma osjetljiva na bolest 
mozaik. 

Pyne's Royal. Plod vrlo krupan, te vrlo dobar i prikladan kao 
stolno voće. Svjetlo-crvene je boje i okrugao. Plod je vrlo mesnat i radi 

toga prilično mekan. Ako ovoj odlici malina prija tlo i njega, rodi vrlo 
mnogo. Njen rast nije tako bujan kao onaj od Lloyd George, 

NorfolkGiant. Kasno cvate i proizvodi mnogo ploda, koji kasno 
zori. Plod je osobito prikladan za konserviranje, Izboji izrastu veoma 
vitki, rast je bujan. Plod je tamno-smeđe boje i prilično' malen. 

The Van Fleet. Ovo je vrlo bujna i vrlo rodna odlika malina. 
Iz jednog grma izraste 8 do 16 šiba, koje narastu 2 žž do 6 metara u duljinu 
kad su biljke 2 godine stare. Nije napadana od bolesti, kojima su obično 
izvrgnute maline. Cvietne kitice (cvat) nalikuju na grozd, u kojemu imade 
100 do 200 i više cvietova, te bivaju gotovo svi zametnuti u plod. Ova 
malina je otporna protiv zime, protiv vrućine i protiv suše. Plod je srednje 
veličine i mekan. Ipak se tako brzo ne kvari. Boje svjetlo-crvene. Odlična 
je kao stolno voće. Uz to se'pravi od nje veoma tečan jam (džem). Zrije 
početkom mjeseca srpnja, kada ranih malina već nema. Sezona znjanja 
traje oko pet tjedana. Pojedine jagode ove maline zriju brzo nakon što 
poemu crveniti. Kad su prezrele, opadaju. Sade se u razmaku najmanje 
2 m u redu i 2% m red od reda. Bolje je ako ih se sadi 2L m u redu, 
a 3 m, red od reda. Dobro je, ako se u ranom proljeću zabije uz svaku 
biljku jak kolac, koji će biti izvan zemlje 150 do 170 cm. 

U ranom proljeću vežu se za ovaj kolac mladice malina, kojima se 
nakon toga odrežu vrhovi oko 15 cm iznad kolaca. Mladice postanu 
uslied roda i lišća teške, te bi se slomile, odnosno pri dnu očehnule, kad 
ne bi bile o kolac vezane. Kako plod zrije kasno, to mladi ovogodišnji 
izboji prerastu stare t. j. prošlogodišnje i to tim više, ako se ovi odrežu 
nad kolcima. Nakon što je voće dozorilo i pobrano bilo, odrežu se stari 
izboji tik kod zemlje. Mlade ovogodišnje izboje, koji su slabi i kržljavi treba 
također odrezati, a ostale odmah privezati o kolac. Ova malina odlično 
podnaša sušu, te je prikladna za sušne krajeve. Ipak će biti zahvalna, 
ako je se malko zalije, kad nastupi dugotrajna, velika suša. 

Deutschland je veoma bujna i otporna malina. Uzgojena je u 
novije vrieme i veoma je plodna. Plodovi su tamno-crvene boje i vrlo 
krupni. Okusa su ugodno slatko-kiselog. Rodi samo jedanput u godini. 

Preussen, Plodovi su okrugljasti i vrlo krupni. Slatkog su okusa 
i mirisavi. Rast im je bujan i vrlo su rodni. Plodovi su sočni, a sok im j^ 
svjetlo crvene boje. Rodi samo jedanput u godini, 

BRANJE MALINA. 

Maline, koje su odredjene za izvoz kao stolno voće za svježu potrošnju 
(dessert), te se imaju odpremiti na udaljenija tržišta, moraju se brati, dok 


su još prilično tvrde, ali već zrele. U protivnom bi se na putu raskvasile 
i pokvarile, 

Nadalje se plod takvih malina mora brati sa peteljkom, te ga prigo¬ 
dom branja ne smijemo ozliediti, jer bi to bilo uzrokom kvarenju. 

Plodovi onih malina, koji su odredjeni da se iz njih pravi jam, (džem) 
ili pekmez, sokovi, sirup itd., moraju na grmu bolje dozoriti. Ove plodove 
treba brati bez peteljke. 

Najprikladnije doba za branje malina, naročito onih, koje su odre¬ 
djene, da budu kao stolno voće odpremljene na udaljenija tržišta, jest rano 
u jutro i to nakon što se je rosa posušila. Maline se beru, dok sunce 
odviše ne ugrije. Poslije podne nastavi se berba, nakon što je počela 
popuštati sunčana žega, te traje sve do večeri, dok se ne pojavi rosa. To¬ 
plina djeluje i izaziva kod ubranih malina vrienje. Time plod gubi na 
dobroti, okusu i trgovačkoj; vriednosti. Isto tako toplina pospješuje kvare¬ 
nje ploda malina. Veoma ije važno, da se maline ne beru po magli i po 
kišovitom vremenu. 

U svrhu da se maline sačuvaju za vrieme prevoza željeznicom u do¬ 
brome stanju i da stignu do potrošača što svježije i bolje, valja ih još u 
polju za vrieme branja čuvati od sunčane pripeke. Zato se moraju koša¬ 
rice, koje su već napunjene sa malinama spremati na zračnom i hladovi- 
tom mjestu dok, ne uzmognu biti odnešene ili odpeljane. U tu svrhu dobro 
mogu poslužiti kakve sjenice (barsi); mogu se nadalje smjestiti u zasjen 
pod kakvim listnatim stablom, a može se podići u polju i zračna neka 
streha. Pod ovom strehom neka postoji što veće i bolje strujanje zraka. 
•Ovdje može ubrano voće ostati po više sati, te će se dobrahno rashladiti. 

TRGOVINA. 

Sve voće, koje se izvaža iz Države Hrvatske na vanjska tržišta, stoji 
poa državnim nadzorom. Uredbom o nadzoru voća i voćnih preradje- 
vina, koje su namienjene izvozu, propisano je, kako se imadu brati poje¬ 
dine vrsti voća, medju ostalim i maline. 

Ovom uredbom odredjeno je, da maline i ostalo jagodasto voće, koje 
se izvozi mora biti brano čisto, dovoljno zrelo, ukusno, zdravo i s petelj¬ 
kama. Već smo prije kazali, da one maline, koje su namienjene za prera- 
djivanje ne smiju imati peteljke. 

Nadalje je odredjeno, da maline i ostalo jagodasto voće mora biti 
neoštećeno i složeno' (pakirano) u novim i čistim zavojima. Osim toga, 
sve jagodasto voće mora biti čvrsto i sposobno za prevoz. U svakom za¬ 
voju moraju biti plodovi iste odlike i kakvoće. 

Jagodasto voće, koje je namienjeno za prirad u svrhe preradjivanja, 
izvozit će se prema propisima, koje će izdati ministarstvo trgovine 

Za slaganje (pakiranje) stolnih malina odredjen je mali otvoreni zavoj 
sliedećeg obujma (dimenzije): ' 


a) dno 40X25 cm, 5 mm debljine. 

b) bočne strane 40X5 cm, 5 mm debljine. 

c) čeone strane 25X5 cm, 7 mm debljine. 

^ f) 4 trouglaste noge 10 cm visine, koje se dobivaju diagonalnim uz¬ 
dužnim rasiecanje četverouglastih letava od 25X25 mm. 

Bočne i čeone strane moraju biti pravljene iz ciela t. j. iz ciele daske. 
Zavoj mora biti ukovan s najmanje 38 čavala odgovarajuće jačine i 
veličine, Svaka daščica na dnu, mora biti pričvršćena n a svakom kraju 

s najmanje 2 čavla. Dno mora biti sastavljeno bez razmaka od najviše 3 
daščice 


Na jednoj od čeonih strana zavoja mora biti utisnut vatrenim žigom 
natpis Hrvatska. Natpis mora biti 10 cm dug sa slovima 18 mm visine. 
Na istoj strani izvoznik može staviti i oznaku svoje tvrdke, a suprotnu 
stranu može upotriebiti za promičbu svojih proizvoda. 

Ovaj zavoj pravi se od fino rezanog, čistog, bezmirisnog i suhog jelo¬ 
vog, topolovog, lipovog ili bukovog drveta. Ako se zavoj pravi od buko¬ 
vog drveta, veličine (dimenzije) daščica moraju biti za jedan do dva mili¬ 
metra tanje. 

Ako se maline izvoze željeznicom ili brodom kao komadne pošiljke, 
onda zavoji sa malinama moraju biti stavljeni u okvire od letava i to u 
2 reda po 5 zavoja. Gornja dva zavoja malina moraju biti pokriveni odozgo 
crvenom ili bielom šupljikavom tkaninom (tilom). 



SI. 2. Sanduk za slanj 6 malina u Americi 


U Sjed. Državama Sjev, Amerike upotrebljavaju za slanje malina 
sanduke, kako ih prikazuje slika 2. U svaki od četiri predjela sanduka 



SI. 3: Ulošci sa košaricama za slanje malina i jagoda vrtnih u Americi 

(gajbe) stane po četiri ladice (slika 3.) na kojima se nalazi po šest malih 
košarica. U manjim košaricama (lievo), šalju se maline, a u većim (desno) 
j/agode. 



SI. 4: Nizki sainduci sa košaricama za slanje malina i jagoda vrtnih u Americi 

Na slici 4. vidimo nizke sanduke i u njima košarice, u kojima se 
razaši je jagodasto voće, osobito u udaljenije krajeve. U gornjem san- 
u u su /eće košarice za jagode, a u dolnjem manje za slanje malina. 
Jve košarice sadrže osam unča malina t. j. oko četvrt kilograma, te ih 

stane u jedan sanduk po dvanaest komada. Na slici se vidi, da su koša¬ 
rice šupljikave. Isto tako je dno sanduka zbijeno od letava, te zrak za 
vrieme prevoza neprestance struji do voća, koje do potrošača stigne 
bolje sačuvano. 

BOLESTI I ŠTETNICI 

Mozaik. Mozaik je bolest, koja osobito napada crvene maline. 
Napada i crne i druge maline, ali ne u tolikoj mjeri kao crvene. 

Simptomi mozaika su ovi; na lišću pojave se mrlje i mjehuraste izbo- 
čine, koje su raznoliko obojadisane, Listovi postanu takodjer iskrivljeni 
i izobličeni. Mrlje na listu mogu biti malene žućkasto obojene ili se može 
pojaviti na listu po nekoliko zelenih mjehura sa većim žutim površinama. 
Biljka slabo raste, te ,s;vi izboji postanu kržljavi. Vrhovi izbo ja se osuše. 
Na malinama, koje su bolesne od mozaik bolesti, pojavi se malo roda. 
Plodovi su maleni, bez teka i mrve se. Sliedeće godine biljka pogine. U 
nasadu oboli prve godine od ove bolesti samo po nekoliko biljka. Slie¬ 
deće godine pojavi se bolest na više drugih biljka, dok konačno ne uništi 
čitavi nasad. 

Mozaik bolest prouzroči virus. Riječ »virus« je latinska i znači otrov. 
Znade se da virus bolest prenašaju od biljke na biljku kukci, osobito 
listne uši. 

Kako ćemo zapriečiti širenje ove bolesti? Ponajprije moramo postu¬ 
pati veoma oprezno kod nabave sadnica malina kad smo ih nakanili 
saditi za obiteljske potrebe u vrtu ili za veći nasad u trgovačke i prirad- 
ne (industrijske) svrhe. Sadnice treba naručiti iz razsadnika, u kojem ne 
postoji zaraza mozaik bolesti. 

Alko smo u svom nasadu malina naknadno ustanovili zarazu ove bo¬ 
lesti, onda ćemo postupati, kako slieđi: 

Moramo odmah naglasiti, da se danas nikakvim izravnim sredstvom 
ne može suzbijati, a još manje liečiti ova opasna bolest. Protiv ove opasne 
bolesti možemo se najuspješnije boriti, ako izbiremo i odstranjujemo bo¬ 
lesne biljke. To je jeftiniji, bolji i sigurniji način borbe protiv mozaik bo¬ 
lesti, nego samo štrcanje protiv raznašača te bolesti t. j. protiv lisnih 
uši. 

U prvoj godini rasta može biti u nasadu mali broj biljki, koji je za¬ 
ražen sa mozaik bolešću. Nakon što je rast započeo, treba češće pregle¬ 
davati biljke. Opazimo li, da neki izboji slabo rastu i da postaju kržljavi, 
nameće nam se odmah sumnja, da bi se moglo raditi o mozaiku ili o dru¬ 
goj kojoj virusnoj zarazi. Svaku sumnjivu biljku treba izčupati, oprezno 
iznieti na kraj reda i kasnije sve na jednome kupu spaliti. Pri tome se 
mora postupati sa najvećim oprezom, da listne uši, koje se možda nalaze 


na biljci, ne bi pale na tlo, jer bi puzanjem doprle na. druge, zdrave bilj¬ 
ke, koje bi zarazile. Zaraza virusom postoji i na žilju malina, te se poradi 
toga moraju bolesne maline sa žiljem iščupati i spaliti. 

Dokazano je, da se ova zaraza širi osobito sredinom mjeseca lipnja. 
Poradi toga se mora osobito u ovome mjesecu vršiti izbor bolesnih biljki 
i uništavati ih. Razumije se, da se to mora raditi i u kasnijim mjesecima. 

Bude li se svake godine tako postupalo, mi ćemo sebi lahko, jeftino 
i sa užitkom uzgojiti biljke malina, koje će biti zdrave od mozaik bolesti. 

Kovrčanje lišća malina 

Ovu bolest takodjer prouzroči virus. Listovi počnu se kovrčati (frka- 
ti) i to naprama dolnjoj strani. Čitava biljka ili pak prve godin e samo po¬ 
jedini n,em dielovi zastanu u rastu i zakržljave. Osobita značajka (karak¬ 
teristika) ove bolesti sastoji se još u tome, da rast oboljele biljke postane 
z it (kompaktan), a boja lišća jako (intenzivno) zelena. Vršci se suše, te 
zimi poginu. Kako se približuje jesen, postanu biljke, koje su napadnute 
od ove bolesti, brončane boje. Oboljela biljka živi najviše tri godine. 

. 0vu viruSTLU bolest prenaša biljna uš zvana Aphis rubiphila, koja je¬ 
seni leže svoja jaja na stabljikama malina i to na podnožju pupova ili na 
samim pupovima, gdje se mogu vidjeti poput cmih piknjica. 

iU proljeću izlegu se uši, koje odmah putuju do mladih listova. Tu se 
hrane i množe, da se kasnije razšire po čitavoj' biljci. Ove uši, dok nemaju 
rila, prelaze vrlo sporo, od biljke na biljku, pak se ova virusna bolest, 
dok traju takve okolnosti ne naglo, već pomalo širi. Ali kad se razmnoži 
mnogo rilatih usi, onda lete od jedne biljke na drugu. Bivaju prenošene i 
vjetrom, te se pod takvim uvjetima zaraza na malinama brzo širi i nasadi 
propadaju jedan za drugim. Postupak kod suzbijanja ove bolesti je jednak 

kao kod mozaik bolesti t. j. treba izbirati i paliti za doba rasta ljeti sve 
oboljele biljke. 

Kvrgav ost na žilama 

. „ , v f bolest spada medju najrazornije bolesti na malinama. Napada 
J s upine, bieskve, džanarike (Pr. nuyrabolana), rajčice (paradajze, po- 
mi ore), crni patližan (melancane), šećernu repu i dr. 

Na žilama na vratu biljke ili na stabljici pojave se ponajprije nešto 
odeblja mjesta, koja se povećavaju, dok ne dostignu promjer od pet i 
više centimetara. Izprva su ove kvrge biele boje i nešto mekane. Nakon 
sto posve izrastu, potamne i odrvene. Površina im je hrapava, bradičasta 
nepravilna. Kad su kvrge posve izrasle, počnu se rastvarati, te se na 
n Juna razviju razne pljesnivoće i zareznici. 

Ove' kvrgaste izrasline dok rastu, oduzimaju biljci za rast i razvoj 
potrebitu hranu. Osim toga prieče kolanje vode i hrane iz jednog diela 
biljke u drugi. Na crvenim malinama izrastu ove kvrge na žilju i vratu. 
Posljedica toga obično jest, da izostane rast mladih izboja, koji bi rodili 
sliedeće godine. Biljka dade rod na prošlogodišnjim izbojima, nakon čega 
pogine. Plodovi bolesnih biljki nisu dobrog okusa. 

Uzročnik ove bolesti jest Bakterium tumefaciens, koji pro¬ 
dre u tkivo biljke i ondje prouzroči rast kvrga. Bakterija živi u kvrgama, 
te dospije u zemlju nakon što ove kvrge sagnjiju. Nove zaraze (infekcije) 
nastaju putem rana na biljkama. Maline naime razviju brojno žilje 
plitko pod površinom tla. Prigodom obradjivanja se žilje ratilima ošteti, 
pa tako nastaju zaraze. 

Izravno se ova bolest ne može nikakvim sredstvima suzbiti. Nabaviti 
se moraju zdrave biljke iz razsadnika, u kojima nema zaraze ove bolesti. 
Isto tako ne smiju se saditi maline na mjestu, gdje su prošle godine rasle 
biljke, koje podliežu ovoj bolesti, ili su već prije toga kroz dulji niz go¬ 
dina rasle maline. 

Zemlja, na kojoj su kroz dvie ili tri godine rasle djeteline ili druge 
lepirnjače, te kukuruz, može biti prikladna za sadnju malina, jer je pro¬ 
sta od bakterija, koje prouzroče kvrgavost žilja. 

Ruži n a št i tasta uš: Aulacaspis rosae (Bouche): Ovaj nametnik 
je podpuno biel, okrugao i plosnat. Nalazi se na čitavoj površini stabljike 
maline. Kadkada je ima u tako velikoj količini, da se čini, kao da bi bila 
stabljika namazana vapnenim mliekom. U takovom slučaju, biljka daje 
malo ploda. Plodovi su sitni, te se može dogoditi, da čitava biljka po¬ 
gine, U tako velikoj mjeri može se ružina štitasta uš razmnožiti jedino 
onda, kada se stare stabljike malina svake godine ne režu i ne spale. Rez 
se mora izvršili, čim je berba ploda dovršena. Odrezane stabljike'moraju 
se odmah spaliti. Kad je zaraza velika, onda se mogu zimi i to kad se 
ne smrzava, štrcati maline sa 50 0 /« voćnim karbolineumom. Ovaj štetnik 
napada još Loganberry, Youngberry, Boyssenberry i kupine. 

Mal inin kukac (Byturus tomentotus i Byturus fumatus). U doba 
cvjetanja možemo opaziti, kako su cvjetovi s nutarnje strane izjedeni. 
Pupovi se uopće ne otvaraju. Ako pogledamo pozornije, vidjet ćemo, da 
su svemu tome uzrokom maleni žuto-sivi kukci, koji su 3 do 5 cm dugački. 
Plodovi postanu mekani, te gnjiju ili s e suše, jer se u njima nalaze crvići 
(lavre) smeđaste boje. Ovi crvići imadu 3 para nogu kod prsiju, a na kraju 
zadka 2 mala naprama gore okrenuta šiljka. 

Obično se kaže,d a su maline crvljive. Ovi crvići razviju se iz jajašca, 
koja izlegu kukci na plodovima malina, te u mjesecima srpnju i kolovozu 
izjedaju nezrele i zrele plodove. 


Nakon što izrastu, traže sklonište, gdje će se zakukuljiti. To obično 
nadju pod starom korom ili u pukotini kakvog drvenog kolca. Prikladno 
skrovište nađu također u tlu, Sliedećeg proljeća izrnili gotov kukac. 

Kukac maline prouzroči velike štete. Osim što izjeda cvjetove i cvjetne 
pupove, oštećuje ili uništava također plodove malina, koje izgube tržnu 
vriednost budi kao stolno voće, budi kao voće za sačuvanje (konzerviranje) 
u obliku kompota. 

Gdje se je pojavio ovaj opasan štetnik u većoj mjeri, treba uprieti 
svu pažnju i nastojati, da ga se temeljito uništava. Jutrom rano ili u večer, 
razastru se pod grmom malina plahte ili široke posude od lima (pleha), 
koje su namazane nekim sredstvom za liepljenje. Grmovi se prodrmaju, 
a kukci kao zamrli padaju u posude, u kojima ćemo ih uništiti. 

Izbjegavati valja drvene stupove za potporanji malinama. Umjesto 
njih bolje je postaviti željezne stupove, na kojima niti ovi, niti drugi štet¬ 
nici ne će naći skrovišta. 

Kad bi štrcali maline, na kojima je već plod, sa nekim sredstvom pro¬ 
tiv zareznika, koje je ujedno štetno po ljudsko zdravlje, a takva su u 
glavnom sva, bilo bi opasno. Zato su novija kemička istraživanja na polju 
suzbijanja štetnika na voću i povrću išla za tim, da pronadju neko sredstvo, 
izvlačak (ekstrakt) nekih biljki, koje bi imalo pogubno djelovanje po za- 
reznike, a ipak ne bi bilo štetno po ljudsko zdravlje. Pošlo je za rukom 
da se to proizvodi iz koriena tropske biljke, zvane Derris elliptica i Lon- 
chocarpus nicon. Glavni sastav ekstrakta jest t. zv. rotenon. Ovaj prepa¬ 
rat proizvodi više tvornica u svietu, a njegovo otrovno djelovanje izgleda 
da se razlikuje i to prema raznim vrstima zareznika. Za ljude nije otrov, 
te se zato njegova uporaba preporuča za suzbijanje štetnika na povrću. 
Proizvodi pojedinih tvornica razlikuju se u jakosti, te se prigodom uporabe 
mora sliediti upute tvornica, Ovaj derris izvlačak (ekstrakt), prikladan je 
za suzbijanje malinova kukca, pak se on u novije doba u mnogim napred¬ 
nim državama u tu svrhu rabi. Ulogu ovoga izvlačka (ekstrakta) mogao bi 
kod nas zamieniti izvlačak od našega domaćega buhača (Chrysanthemum 
cinerariifolium), koji sadrži t. zv. piretrin, 

OGROZD (RIBES GROSSULARIA L.). 

Ogrozd raste kod nas samoničice na Zagrebačkoj gori, u Gorjancima, 
na Kobiljaku kod Liča i Papuku u Slavoniji i drugdje. 

Ogrozd možemo gojiti u vrtu kao pitomu biljku i to zasebno ili među 
rugim voćkama za potrebe obitelji i u trgovačke svrhe. U vrtu sade ga 

uz ogradu ili uz krajeve gredica. Ogrozd je rodno voće. Ako se dobro 
njeguje i obrađuje, trajat će unosan (rentabilan) život nasada ogrozda oko 
15 godina. 

Goji se u svrhu pravljenja kompota, te za pravljenje jam-a (džem-a), 
a rabi se i kao stolno voće, za svježu potrošnju (dessert). 

Prema svrsi, kojoj ima služiti razlikujemo: 

1. Rani ogrozd. U ovu grupu ogrozda spadaju odlike: May Duke 
(Svibanjski vojvoda), Careless, Lanchashire Lad itd. Ogrozd sade obično 
među voćkama u mladom voćnom nasadu i to osobito među šljivama. Naj¬ 
prikladniji razmak sadnje jest 2 do 2 i pol m red od reda i 1 m u redu. 
Naveli smo već, da su grmovi ogrozda unosni kroz petnaest godina. U 
desetoj godini života šljive daju već priličan rod, te se tada mogu ogrozdi 
mirne duše odstraniti. Ogrozd mora se redovito i brižljivo obrađivati. 
Svake godine moraju se ogrozdi gnojiti sa kalijevim gnojivom. Dušičnog 
gnojiva smije se davati u malim količinama i oprezno, jer ovi utječu na 
, bujniji rast i širenje bolesti oidium-a. Na ovoj bolesti su osobito osjetljive 
neke odlike ogrozda, u prvome redu May Duke (Svibanjski vojvoda). 

Rani ogrozd bere s e dok je plod još vrlo mlad i sitan. Proizvodnja 
ranoga ogrozda je moguća u krajevima, gdje su tlo i podneblje prikladni 
za gojenje ranoga voća. 

2. Srednje rani ogrozd. 

3. S t o 1 n i ogrozd ili ogrozd za dessert. 

Grmovi ogrozda uzgoje se na kratkoj stabljici, a grančice su im 
guste i iskrižane. Režu se zimi ili vrlo rano u proljeću i to tako, da se 
grančicama odstranjuiu vrhovi. Time se potiče rast novih mladica. 

Kod proizvodnje ranog ogrozda ide se za tim, da se proizvede što ra¬ 
nije i što vise sitnoga, zelenoga i nezreloga ploda. Zbog toga nije po¬ 
trebno, da se grančice prorieđuju. 

Naprotiv, ako proizvodimo stolne (za dessert) odlike ogrozda, mo¬ 
ramo nastojati, da polučimo što ljepši i što krupniji plod. Poradi toga je 

potrebno, da se s većom pažnjom izvađa rez i da se proriedjuju preguste 
i suvišne grančice. 

Rane odlike ogrozda beru se, kad su bobe (jagode) zadobile krup- 
noću bobica zelenoga graška. 

Branjem počne se već oko polovice mjeseca travnja, što ovisi o pri- 
likama podneblja, tla i položaja. Bere se i šalje na tržište, doklegod se 
polučuju povoljne ciene. 

Srednje rani ogrozd. Bere se također u nezrelom stanju, te se 
rabi za kuhanje i sačuvanje (konzerviranje), osobito za pravljenje'jam-a 
(džem-a). l ova grupa ogrozda sadi se poput ranoga među redovima mladog 
nasada voćaka. Ogrozd počne rano roditi i daje obilnog roda, pa se tako 


iskoristi tlo, dok glavni nasad t. j. visoke ili niske voćke počnu davati rod. 
Cjelokupna njega t. j. štrcanje, okapanje, gnojenje itd, ravna se prema 
potrebi glavnog nasada voćaka. Ogrozd sadi se uporedo sa velikim, voć¬ 
kama, između dva reda. 

Budući da se bobe beru nezrele t, j. dok su još zelene, svejedno je, 
koja odlika ,se sadi. Glavno je, da bobe budu liepog izgleda i zelene. Ipak 
se ponajviše sade Whinham's Industry i Careless. Prvi dobro uspieva na 
težim, vlažnijim tlima. Na lahkom tlu mu je rast odveć bujan, što id e na 
štetu rodnosti. Careless nasuprot je slabog rasta, te poradi toga zahtieva 
obilno gnojenje. Uspieva dobro na lahkim tlima. 

U srednje rane ogrozde ubrajaju se — osim navedenih — još; Level- 
ler, Trumpeter, Broom girl, Crown Bob, Companion, Freedom. 

Bujno rastuće odlike valja svake zime prirjeđivati. Slabo rastuće od¬ 
like, među koje se ubraja i Careless, moraju se svake godine jako rezati. 

Stolni ogrozd (za dessert). Bere se, kada je potpuno dozorio. Od¬ 
like stolnoga ogrozda najbolje uspievaju na tlima propusnima. Osim toga, 
preduvjet za uspješno gojenje njegovo jest sušnije ljeto. Kad je ljeto kišo¬ 
vito, bobe ogrozda pucaju i to tik pred berbom i otpremom na tržište. 

Potrošači vole kupovati krupnije odlike stolnoga ogrozda. Bobe mo¬ 
raju podnašati pakovanje i prievoz na tržište, što ovisi mnogo o kakvoći 
kožurica. Od sviju odlika ponajbolje udovoljava ovim uvjetima Leveller, 
koji je žuto-zelene boje i dobrog okusa. Dobro se može prodati onaj ogrozd, 
čijih deset do dvadeset boba sačinjava jednu funtu t. j. oko pola kilograma. 

U stolne (dessert) ogrozde ubrajaju se sliedeće odlike: Lancashire Lad, 
Careless, Leveller, Trumpeter, Broom Girl, Crown Bob, Companion, Fre¬ 
edom, Leader, London, Howard’s Lancer, Lord Derby, Bobby, Warring- 
ton, Shiner, Gunner itd. 

Biljke se sade 120 do 150 cm razdaieko na sve strane. Njega se sa¬ 
stoji u češćem okapanju i rahlenju tla. Zimi se mora obilno gnojiti stajskim 
gnojem uz pridodavanje kalijeve soli i to do sto kilograma po jutru. Kroz 
prve dvie godine rasta može se sijati među redove ogrozda nizki grašak. 
Nakon toga t. j. nakon što se biljke razviju u jače grmove ne bi bilo uputno 
išta med njihove redove saditi. 

Stolni ogrozd sadi se obično kao nasad za sebe. Međutim neki su mi¬ 
šljenja, da je bolje saditi ga među redove šljiva, jer tako biv a bolje zašti¬ 
ćen od kasnih proljetnih mrazova. 

Napomenuli smo već, da ogrozd voli mnogo gnoja, te ako se želi da 
e proizvedu dobre i krupne bobe za stol (dessert), treba mu pružiti dosta 
gnoja. Budući obilno gnojenje nije prikladno za jabuke, radi toga se ove 
dvie biljke ne sade zajedno. 

Da se dobije ogrozd krupnoga ploda, nije dostatno samo gnojenje. Po* 
trebno je još, da se bobe na grmu prorieđuju, kad ih ima previše. 

Plod stolnoga ogrozda bere se, kad bobe započmu pridobivati boju, 
ali je meso još tvrdo. Branje se proteže u normalnoj godini od početka 
mjeseca srpnja, pak do polovice mjeseca kolovoza. 

Ogrozd počme roditi u trećoj godini. Podpuno izraste i daje puni rod, 
kad je grm star šest do osam godina. Poslije petnaeste godine života pre¬ 
staje biti unosan (rentabilan). Osim toga stari grmovi ogrozda trpe i po¬ 
gibaju od pliesni zvane Botrytis cinerea, pak je i stoga razloga stari ogrozd 
nepoželjan. 


ODLIKE OGROZDA. 

Koje odlike ogrozda ćemo saditi, ovisi to o smjeru proizvodnje i vre¬ 
menskim prilikama kraja. Mi ćemo niže opisati neke stare i prokušane 
odlike ogrozda, koje su još uviek cienjene. Po boji razlikujemo crvene, 
zelene, žute i biele ogrozde. 


CRVENI OGROZDI. 

Ovamo se ubrajaju: 

May Duke (Svibanjski Vojvoda). To j e rana odlika. Bobe 
su mu zelene boje, dok su još sitne i nezrele. Kad dozore, poprime tamno¬ 
crvenu boju. Kožica im je glatka. Rast uspravan. U Engleskoj ga beru, 
dok je još zelen pak ga takva spremaju i čuvaju za zimu (konzerviraju). 

C r o w n B o b. Plod mu je velik i jajolik. Ponešto je dlakav, Raste 
bujno, a grančice mu vise. Vrlo je otporan protiv ogrozdove pliesni. Poznat 
je već preko sto godina. 

Lancashire Lad spada među rane odlike. Bobe su mu krupne, 
dugoljastog oblika i dlakave. Tamno crvene su boje. Okus mu je divan 
kad dozori. Vrlo je dobar za berbu, dok je zelen, ali j e dobar i za stol 
(dessert). Rast mu je slab i malen, te raste više u širinu. Prikladan je za 
pravljenje kompota. Odporan je protiv bolesti oidiuma. 

London. Plod je vrlo krupan i tamno-ljubičasto-crvene boje. Kasno 
zori. Okus mu je vrlo dobar. Rast bujan, a grančice su mu obješene. Ko¬ 
žica mu je posve glatka, bez dlačica. 

Lor d Derby, Plod je vrlo krupan, tamno-crvene boje i gladak. Zrije 
vrlo kasno. Okus čedan. 

Scotch Red Rough. Bobe su mu malene, dlakave i okrugle. 
Odličan okus i najbolji za sačuvanje (konzerviranje). Stara je to i vrlo 
dobra odlika. 

Whinham's Industry. Plod je srednje velik, do krupan, Jajo¬ 
likog je oblika. Ima dobar i sladak okus. Rast mu je bujan, te s e razvije 
u jaki grm. Ubraja se među najbolje odlike od crvenih ogrozda. Uspieva 
također ako je posađen pod drugim stablima, ali nije odporan protiv 
pliesni. 

W arrington. Plod j e srednje veličine i okruglastog oblika. Bliedo 
crvene je boje, sa malo dlačica, Zrije kasno. To je stara odlika ogrozda i 
vriedna za sačuvanje (konzerviranje)., 

ZELENI OGROZDI. 

Ovamo spadaju: 

Keepsake i(Be rry's E a r 1 y). Plod mu je krupan i zrije kasno. 
Oblika je jajolikog. Plod je dlakav. Okus vrlo dobar. Rast mu je bujan, 
a grane obješene. Raste umjereno u širinu. Prikladan je za sačuvanje (kon¬ 
zerviranje) u obliku kompota. 

L a n c e r. Boba mu je vrlo krupna. Okus izvrstan. Zrije srednje kasno. 
Rasta je bujnog, te izraste velik i širok grm. Vrlo je rodan. Prikladan je 
za stol (dessert) i za kuhanje. Plod mu je gladak. 

ŽUTI OGROZD. 

U ovu se grupu ubrajaju: 

L e a d e r.i Plod je krupan i jajolikog oblika. Maslinasto zelene boje i 
žuto prevučen. Okus izvrstan. Zrije kasno. Kožica mu je glatka i prozirna. 
Prikladan je kao stolno voće (dessert). Rast mu je slab. 

L e v e 11 e r. Plod mu je dugoljast i jajolik, žuto-zelene boje. Okusa je 
vanredno dobroga, kad plod potpuno dozori. Cienjen je kao najbolji stolni 
ogrozd za trgovinu. Zrije srednje rano i veoma ie rodan, 

Trumpeter. Ima veoma krupan plod jajolikog oblika. Zagasite je 
boje. Okus veoma dobar. Zrije srednje rano. Rast mu je bujan, 

BIELI OGROZD. 

Najvažniji zastupnik ove grupe jest: 

C a r e 1 e s s. Prednje rano zrije. Ima krupan plod. Boja ploda jest žuć- 
asio-biela, a kožica je gladka. Rast mu je slab i proteže se u širinu. Prikla¬ 
dan je za pravljenje jam-a (džem-a) i za pravljenje kompota. 

KAKO SE UMNOŽAVA OGROZD. 

Jeseni, čim lišće opadne, pak do mjeseca siečnja režu se ključići (šibe) 
°žrozda u svrhu umnožavanja. Ovi moraju biti 20 do 25 cm dugi i dosta 

jaki. Vežu se u snopiće po 25 do 50 komada, te se nakon toga zagrebu u 
zemlju, u koliko nije moguće odmah posaditi ih. Svaki ključić (šiba) mora 
biti s dobije strane odrezan glatkim nožem. Zatim moraju biti svi pupovi 
na ključićima (šibama) odrezani, osim tri do četiri na vrhu, koji se ostave. 
Bolje je, da se ključići što prije posade, ako je to moguće. Sade se u jarke, 
koji su; 15 do 20 cm duboki, U jarku poredaju se ključići po 6 do 7 cm raz- 
daleko jedan od drugoga i to tako ,da im vrhovi budu za 5 cm izvan ze¬ 
mlje. Na to se pokriju zemljom, koja se dobro nagazi. Ako je bila zemlja 
preko zime uslied smrzavice izdignuta, mora se u proljeću i to što prije 
ponovno' nagaziti. 

Tlo na kojem su ključići ogrozda posađeni treba ljeti što češće rahliti 
i čistiti od korova. 

Mnogi imaju običaj, da nakon prve godine rasta užiljene ključiće ogro¬ 
zda, koje u takvom stanju nazivamo korenjacima (žilavicama), 
iskopaju i posade na stalno mjesto. Drugi opet puste ih nesmetano rasti 
i drugu godinu na istome mjestu, da se dobro ojačaju, pak ih tek onda 
presade na stalno mjesto. Međutim u svakom slučaju mora se druge godi¬ 
ne rast od prve godine prirezati, te pri tom ostaviti samo 2 i pol do 3 cm 
novoga rasta. Isto se tako postupa, ako se korenjaci i druge godine ostave 
nesmetano rasti. 

Skoro svaka vrst tla prikladna je za užiljivanje (školanje) šiba (klju- 
čića) od ogrozda, osim ako je tlo odveć lahko i suho. Isto tako nije dobro, 
ako je tlo pretežko. 

Grmovi ogrozda goje se na kratkoj stabljici, koja je 15 do 20 cm 
dugačka. 

PRIPREMA TLA I SADNJA OGROZDA. 

Tlo, na kojem smo odlučili saditi ogrozd, mora biti čisto od korova. 
Da to postignemo, najbolje će biti, ako godinu dana pred sadnjom bude 
na odnosnoj čestici okopavina, osobito krumpir. Okapanjem očistit će se 
tlo od korova, tlo će biti prorahljeno i nagnojeno, jer se već krumpir mora 
gnojiti. Tlo ne smije biti niti u najmanjoj mjeri kiselo. Ako se predmnijeva, 
da bi to moglo biti, jer tlo nije možda bilo već kroz dulji niz godina vapnom 
gnojenc, onda valja pred sadnjom posipati živoga vapna ili sadre i to 15 do 
20 q po jutru. Posađeni ogrozd odužit će se obilno za taj trošak. U slučaju, 
da su hraniva u tlu iscrpljena, onda mora tlo biti dobro pognojeno stajskim 
gnojem, kojega se mora navoziti 150 do 200 q po jutru. i 

Pred sadnjom mora se zemlja duboko izorati ili lopatom prekopati 
barem na dubinu od 40 cm. Još je bolje, ako se tlo kopa (rigola) na dubinu 
60 do 1 70 cm. Nakon što se je tlo slegnulo, poravnat ćemo ga, te ćemo 
pristupiti sadnji. 


Kako ćemo posaditi ogrozd, ovisi to u prvome redu o načinu obrađi¬ 
vanja, koje smo odlučili primieniti, zatim o odlikama koje ćemo saditi. 

Ako kanimo nasad obrađivati ručnom snagom, kako se to obično radi 
u vrtu ili ondje, gdje postoje maleni nasadi, sadit ćemo ogrozd u redovima 
užega razmaka. Ako kanimo obrađivati nasad životinjskom snagom ili trak¬ 
torom, kako se to obično radi u velikim trgovačko priradnim (industrij¬ 
skim) nasadima, onda se mora ogrozd posaditi u redovima širega razmaka. 



SI. 5: Amerikanski vrtni traktor »Gravely« za obrađivanje nasada 
unutar užih redova 


Odlike ogrozda, koje su slabog rasta ili rastu više u vis, sadit ćemo 
na užem razmaku, nego one, koje su bujnog rasta i rastu u širinu. 

Svatko mora biti sviestan toga, da sunčano svietlo i toplina, te zrač- 
nost doprinose mnogol zdravlju i lakšem suzbijanju raznih bolesti na bilj¬ 
kama. Osim toga se pod utjecajem sunca i zračnosti razvija ljepši, krupniji 
slađi i tečniji plod. Iz navedenih razloga bolje je, ako se blijkama dodieli 
veći i obilniji prostor. 

Ogrozd može se saditi jeseni i to odmah nakon što lišće opadne, zatim 
zimi ili u ranom proljeću, nakon što je tlo pripravljeno. Dok se ne izvrši 
sadnja, moraju mlade' biljke biti dobro zagrebene (utrapljene) vani u tlu, 
da se ne osuše. 

Pred sadnjom mora se svakoj biljci žilje prikratiti za jednu trećinu 
duljine. Osim toga moraju se sve slomljene ili zgnječene žile odstraniti, za¬ 
tim oštrim škarama ili nožem rane izgladiti. Na svakoj biljci moraju se osta¬ 
viti po 3 ili 4 izboja, koji se moraju prikratiti na jednu trećinu duljine. Pri 
tome valja paziti, da ostavljeni izboji budu prirezani na izvanjsko oko. 

Nakon što je zemljište bilo poravnano i premjereno, označe se redo¬ 
vi, a u redovima zataknu kolčići, gdje ima pojedina biljka ogrozda biti 
posađena. 

Poslije toga se na označenom mjestu uz kolčić iskopa jamica i u nju 
položi biljka, kojoj se žile liepo raspodiele tako, da budu položene u na¬ 
ravnom stavu. Zatim se žile pokriju zemljom, koju se dobro nagazi. Na na- 
gaženu zemlju naspe se sloj rahle zemlje, da se zaprieči izsušivanje. 

Posađena biljka smije biti pokrivena zemljom do mjesta, kako je prije 
rasla u rasadniku, U slučaju, da tlo nije bilo prije sadnje dobro pognojeno, 
mora se gnojiti prigodom sadnje. Sve stolne odlike ogrozda, moraju biti 
dobro gnojene] i to stajskim gnojem. Osim toga mora im se svake godine 
obilno pridavati kalija i to 2 do 3 q po kat. jutru. Pokusima je ustanovlje¬ 
no, da ogrozd treba veoma mnogo kalija. Kod obilnog gnojenja dušičnim 
gnojivima, osobito ako nedostaje kalija u tlu, podražuje se ogrozd na bujan 
rast To biva na štetu ploda, koga obično biva malo. Ogrozd je zahvalan 
na obilno gnojenje, ali ipak mora postojati ravnoteža između dušika i ka¬ 
lija u zalihama hrane. 

Zemlja se .mora marljivo težiti, da se uništava korov i da se sačuva 
vlaga u tlu. Osobito se to mora raditi u doba, dok se plod razvija, pak 
sve do berbe. Okapati se mora svakih 14 dana. U posliednjem dielu ljeta 
to nije Više potrebno, jer bi se tim postupkom izazivao mladi sočni porast 
novih izboja, koji do zime ne bi dozorili, te bi uslied hladnoće zimi mogle 
stradati ne samo pojedine mladice i grančice, nego i čitava biljka. Dosta je, 
ako se nakon berbe ploda obrađuju biljke toliko, koliko im dostaje, da se 
korov uništi. 

REZ OGROZDA. 

Rez ogrozda ravna se prema tome, da li želimo proizvoditi mnogo 
ranog roda, ali sitnog ploda ili manje roda, ali krupniji plod kao stolno voće. 

Međutim kako mu drago bilo, tko želi naučiti pravilno rezati ogrozd, 
mora poznavati sliedeća temeljna pravila; 

Plod na ogrozdu razvije se pri dnu kratkih štrljaka, koji se razviju 
na drvu, koje je jednu do deset godina staro. Najbolji i najfini plod ogrozda 
razvija se na mladom bujnom drvu, koje je prošle godine izraslo. 

Prema tome mora s e na ogrozdu izvađati jaki rez, da se time izazove 
rast brojnih mladih izboja, koji će sliedeće godine roditi. 

Imade odlika ogrozda, koje po svojoj naravi ne razvijaju kratkih plod¬ 
nih grančica (štrljaka). Ove se moraju rezati kratko. 

One odlike, koje su[ već po naravi slabog rasta, moraju se rezati jače 
i kraće, da ih tako podržavamo u potrebnoj bujnosti. 

Bujno rastuće odlike, kamo spada u prvome redu Whinham’s Industry, 
ne smiju se kratko rezati, jer bi proizvodile još više drva, a manje ploda. 
Prve dvie ili tri godine im se produljile grane ne smiju skraćivati. 

Nakon prve godine rasta valja izabrati 5 do 6 najjačih i pravilno 
rasporedanih izboja, da se od njih uzgoje temeljne grane grma. Već prema 
tome, kakve je bujnosti odlika, prikrate se ovi izboji za polovicu ili dvie 
trećine. Slabiji izboji moraju se više prikratiti, nego oni jači. Svi ostali 

izboji, koji nisu potrebni za oblikovanje (formiranje) krošnje grma, odrežu 
se na 2 do 234 cm duljine od njihove osnovice. Time će se polučiti, da će 
se na njima razviti plodni pupovi. Kad se to radi, mora se paziti na položaj 
najgornjega pupa, kojega smo ostavili na toj prikraćenoj grančici. O njemu 
će ovisiti, kojim smjerom će rasti izboj, koji će se iz njega razviti sliedeće 
g’ dine. Razumnim ibrezivanjem prepriečit ćemo, da nam sliedeće godine 
izboji ne budu rasli u nutrinju grma, da ne budu rasli na križ i da ne budu 
smetali jedni drugima. 

Prigodom rezanja ogrozda u kasnijim godinama, morat će Se paziti 
na sliedeće: 

Na grmu ne smije biti previše glavnih grana, jer bi grm bio pregust. 
Rezom moraju se odstraniti sve suvišne grane tako te uzmognu sunčane 
zrake nesmetano prodirati u nutrinju grma. Nadalje mora biti omogućeno, 
da se rukom dohvati svaki plod prigodom branja. Kako se grm širi i raste, 
mogu se na glavnim granama grma uzgajati postrane grane (ogranci), a 
na ovima plodne grančice i štrljci. 

Rez mora biti prilično jak, da se gr muzdrži u dobroj bujnosti. Na 
bujnom grmu rast će sa sigurnošću mladi izboji. Osim toga podražit će se 
pupovi na rast i oblikovat će se kratke plodne grančice (štrljci). U pro¬ 
tivnom mogli bi pupovi ostati u spavajućem stanju, te bi se grane sastojale 
od dugačkog i golog drva. Rez ipak ne smije biti odveć jak, jer bi postigli 
samo jaki i gusti rast sočnih izboja, koji bi bili podložni bolestima. Jakost 
reza ravna se prema stanju grma i prema tome, kakav je bio odgovor 
biljke na rez prijašnje zime. 

Nikada se ne smije dozvoliti, da grane na grmu rastu na križ. Isto tako 
moraju s e odrezati svi izboji, koji rastu prema nutrinji grma. Odveć jaki 
izboji moraju se potpuno odrezati, jer štrljci ovako jakih izboja rietko 
kaaa razviju voćne pupove, te naginju samo na razvoj drva. 

Staro izrođeno drvo mora se odstraniti, te naknaditi sa zdravim i 
mladim izboj ima. Ako se to redovito čini, onda se uzdrži bujnost biljke i 
produži njezin koristonosan život. 

Dešava se, da se grane onih odlika ogrozda, koje naginju na rast u 
širinu, uslied težine ploda odviše objese. Da se to sprieči, valja one niže 
i izvanje grane odrezati, te uzgojiti druge na povišem mjestu. 

Razne odlike ogrozda razlikuju se u načinu rasta, u jakosti rasta, 
te u oblikovanju plodnih kratkih grančica (štrljaka). Da uzmognemo ta 
svojstva upoznati, moramo svaku odliku pozorno opažati, te prema njezi- 
m svojstvenim sklonostima rasta upriličiti način reza. Opažajući odgovor 

(reakciju) biljke na rez, naučit ćemo primieniti onaj rez, koji joj najbolje 
Prija. 


ih. 

BOLESTI I ŠTETNICI. 


Američka pliesan na ogrozdu (Sphaerotheca mors-uvae), 
(Schw.) B. & C. Fini bieli prašak prekrije mlado lišće, mlade nježne vrške 
mladica i plodove ogrozda, te prieči njihov razvoj. Kasnije postane prašak 
crveno-smeđe boje. Američke odlike ogrozda nisu osjetljive na ovu bolest 
u tolikoj mjeri, kako su to evropske odlike. Gljivica prezimljuje na vršcima 
mladih izboja, te je dobro, ako se zimi vršci bolesnih grančica odrežu i 
spale, osobito kada se radi o jakoj zarazi. Štrcanje s a 5% rastopinom 
sumporno-vapnene juhe (kalifornijska juha) pomaže. Prvo štrcanje vrši se 
čim se poemu otvarati lisni pupovi, te se štrca svako 10 do 15 dana, dok 
se ne obave 3 do 4 štrcanja. Neke odlike, među koje se ubrajaju Golden 
Drop i Leveller, ne podnašaju sumpora i sumpornih preradjevina (prepa¬ 
rata). Zbog toga se ove štrcaju rastopinom, u koju se primieša 2 kg obične 
sode za pranje i mekoga sapuna 1/: kg. Štrca se odmah iza cvatnje, te 
ponovnG nakon tri tjedna. Važno je da sadimo odlike, koje su odpome 
protiv ove bolesti, a te naručujemo iz rasadnika, koji su čisti od zaraze. 

Opadanje listova sa ogrozda i ri b i z a prouzroči glji¬ 
vica zvana Pseudopeziza ribis. Opis vidi kod bolesti i štetnici ribiza, 
na strani.... 

San Jose uš (Aspidiotus perniciosus Comst.) napada također 
ogrozd i to grane i plodove. Poradi djelovanja ovoga štetnika suše se 
pojedine grane grma, dok se i čitava biljka ne posuši. Zaraženi plodovi 
izgube trgovačku vriednost, jer postanu ogavni ne samo po izgledu, nego 
i za jelo. 

Suzbija se štrcanjem sa jakom rastopinom voćnog karbolineuma (15%) 
i to u doba, kad biljka spava. Dobro je da se prije toga, osobito ako se 
radi o jakoj zarazi, izvede jaki rez, makar do tla, te odrezane grane odmah 
spale, a preostale namažu jakom rastopinom voćnog karbolineuma. 

Listne uši lAphis Grossulariae) napadaju mlado lišće i vrhove 
mladih izboja ogrozda i ribiza, te sišu sok i prouzroče, da se lišće frče. 
Nakon toga lišće požuti i padne. Biljka zbog toga oslabi, a plodovi ne 
dozore. 

Nakon što opazimo listne uši moramo odmah štrcati sa 3°/o rastopinom 
duhanskog izvlačka (ekstrakta) na 100 litara vode i to još prije, nego su 
se listovi počeli frkati. Da se tekućina bolje hvata na lišću i vrhovima 
primiešati treba duhanskoj rastopim komadić crnoga sapuna, kojega se 
dobije u drogeriji. 

Ako postoji jača zaraza, a mi smo zakasnili štrcanjem, te se je već 
lišće zafrkalo i u njem su uši zaštićene, mi ćemo napadnute mladice jedno¬ 
stavno umočiti u priređenu rastopinu' duhanskog izvlačka (ekstrakta), 

koju nosimo u otvorenoj posudi (kanti, škafu itd), Osim toga mi ćemo 
u doba spavanja izvršiti zimsko štrcanie sa 5°/o rastopinom duhanskog 
izvlačka (ekstrakta), te ćemo dobro poštrcati sve dielove ogrozda, osobito 
vrhove. Rastopina duhanskog izvlačka (ekstrakta) uspješno uništava i jaja 
šca uši. 

Osa ogrozdarica (Nematus ventricosus). To je sitna osa jedva 
6H mm duga. Glavna boja tiela joj je crvenkasto-žuta sa crnim piknjicama. 
Krila su joj prozirna i žućkaste boje. Kad sunce šija, onda ona vrlo živahno 
oblieće. Ima u godini dana dva pokoljenja. Ova osa nije izravni štetnik 
na ogrozdu i ribizu, već njezina ličinka, koja im lišće ždere dva puta u 
godini i to prvi put u svibnju, a drugi put u srpnju i kolovozu. Lišće znade 
često puta tako obrstiti, da ostanu samo deblja rebra na njemu. Zbog toga 
zaostanu plodovi u rastu i opadnu. Pri tome trpi i sama biljka, te se 
sliedećih godina pojavi neplodnost u koliko sama biljka ne pogine. Kad se 
ličinku smeta pri njenom poslu, onda se ona grčevito uhvati prednjim 
nogama za list, stražnjim dielom tiela se digne u zrak i zavine u obliku 
slova S. 

Borba protiv ovog štetnika sastoji se poglavito u sakupljanju i uništa¬ 
vanju ličinki. To se najlaglje poluči, ako se ispod grma razastre plahta 
na koju padaju ličinke, kad se grm trese. 

Nadalje se preporuča duboko kopanje zemlje oko ogrozda i ribiza 
jeseni, Ličinke se naime jeseni zakukulje plitko u zemlji, gdje prezime, a 
iz njih se u proljeću razviju ose. Kopanjem dospiju kukuljice duboko u 
zemlju, gdje poginu. 

Osim toga dobro je ako u proljeće posipamo po zemlji oko ogrozda 
prah od živoga vapna, ili drveni pepeo ili čađu iz dimnjaka ili prašinu 
sa ceste. 

Mogu se također ličinke štrcati sa 3% rastopinom duhanskog izvlačka 
(tabak ekstrakta), kojoj se primieša poput šake velik komad crnoga 
sapuna. 

Isto tako djeluje pogubno po zareznike štrcanje sa 2°/o rastopinom 
Quassia drva i crnoga sapuna, 

Sarenjakili Harlekin (Abraxas, Zerene grossulariata), U mje¬ 
secima srpnju i kolovozu možemo vidjeti, kako pred večer oblieće oko 
plotova i živica tromo i nesigurno leptir šarenih krila, kojega nazivaju 
Šarenjakom ili Harlekinom. Krila su mu u glavnome biela poput sniega, 
ali se na njima ističu osim biele, još dvie druge oštre boje i to žuta i crna. 
Na prednjim krilima nalaze se četiri reda crnih pjega i ljaga, a između 
ovih se šire dvie žute pruge. Na stražnjim krilima vide se samo crne piege.- 

Ženka, nakon što je oplođena, liepi svoja žuta jajašca u malim kupči- 

cima i to s dolnje strane lista (naličja) ogrozda, ribiza, šljiva i kajsija, 
crnoga trna i mnogog drugog grmlja. 

Nakon 14 dana izmile male gusjenice. One poemu odmah grizti lišće 
praveći male rupice, no sve to bez veće štete. Ove male gusjenice pre- 
zimljuju na tlima pod grmom ogrozda ili druge koje biljke i to među opalim 
lišćem, kojega su same savile, da im bude kao neki pokrivač. U proljeću 
dopuzaju na grm i poemu se hraniti lišćem brsteći ga sa krajeva. Ako ima 
gusjenica mnogo, onda izjedu sve lišće, pak i sam cviet ogrozda, 

/ Gusjenicu harlekinovu može se lahko prepoznati. Ona je svojim šare¬ 
nilom posve slična leptiru. Glava joj je crna kao i kod leptira. Hrbat joj je 
biel poput mlie'ka, a trbuh žut poput žumanjka od jajeta. Na hrbtu i na 
trbuhu razasule su se crne pjege. U lipnju se zakukulje na lišću ili izbo- 
jitna, pa i na plotovima ili zidovima u sjajnu i crnu kukuljicu. 

Kukuljica počiva tri tjedna, te se u srpnju iz nje izvuče šaren leptir, 
kojega smo gore opisali. 

Uništava se ovaj štetnik tako, da se u proljeću, kad imade gusjenica, 
razastre plahta ispod grma, koji se prodrma. Kako se gusjenice slabo drže, 
padaju u plahtu, te ih uništimo. Dobro je, ako zimi pokupimo lišće ogrozda, 
medu kojim gusjenice prezimljuju, te ga spalimo. 

Prije nego počme zrijanje ogrozda možemo protiv gusjenica na napad¬ 
nutim grmovima štrcati sa 3% rastopinom duhanskog izvlačka (tabak 
ekstrakta) u kojemu se rastopi komad crnoga sapuna. 

BRANJE OGROZDA. 

Već smo prije naveli, da se rani ogrozd bere, dok su još bobe vrlo 
mlade i sitne. Obično to biva, kad bobe postignu krupnoću zelenoga 
graška. To naravno ovisi o podneblju i položaju. U većini naših krajeva 
će to biti u drugoj polovici mjeseca travnja. Takvi zeleni i nezreli plodovi 
upotrebljavaju se za pravljenje kompota, Srednje rani ogrozdi beru se 
također u nezrelom stanju, te se njihovi plodovi također rabe za pravljenje 
kompota i jam-a (džem-a). 

Stolni ogrozd, koji je određen za daleka tržišta, bere se, kada je plod 
počeo pridobivati boju, ali je mesoi još tvrdo. Za porabu u vlastitoj kući 
ili za obližnje tržište bere se, kad je već posve dozorio, ali dok još ipak 
nije postao brašnat. To obično biva početkom srpnja, pak traje do polo¬ 
vice kolovoza, već prema odlici ogrozda, 

U takvom stepenu zrelosti beru se ogrozdi također, kad se od njih 
pravi marmelada ili vino. 

Plod ogrozda, koji je određen za stol bere se u više navrata. 

Da li će se za trgovinu brati nezreli ili zreli ogrozd, ovisi to o potraž¬ 
nji. Branje ploda nezreloga ogrozda je skuplje nego zreloga, ali se nezreli 
ogrozd proda z a 20 do 30% skuplje od zreloga. Istina je, da se nezreloga 
ploda mnogo manje dobije po jedinici površine, nego zreloga. 

Berači treba da imaju na lievoj ruci tvrde kožnate rukavice kad beru 
ogrozd. Lievom rukom uhvate grančicu na vrhu i pridignu je, a desnom 
rukom beru. 

Bobe stolnoga ogrozda (za dessert) beni se izravno u sandučiće za 
odpremu i to bez premetanja. Napunjeni sandučići ne smiju ostati dugo 
na suncu, jer bi plod povenuo i izgubio bi svjež izgled, Time bi izgubio 
na trgovačkoj vriednosti. 

Bobe ogrozda, koje su određene za sačuvanje (konserviranje) kao i 
one za stolno voće (dessert), moraju biti brane sa peteljkama, a uz to 
moraju biti čiste i neoštećene. 

Zavoji, u kojima se odpremaju plodovi ogrozda moraju biti novi i 
čisti. U svakom zavoju moraju biti plodovi iste odlike i kakvoće. 

RIBIZ. 

Ribiza imademo dvie vrsti i to: 

1. Ribiz crni (Ribes nigrum L.) i 2. Ribiz crveni Ribes rubrum L.). 
Ribiz bieli je odlika crvenoga ribiza. Ribiz bio je europskim narodima već 
godina poznat, jer obadvie vrsti rastu divlje u europskim krajevima. 
Imade možda malo više od sto godina, da se je počelo kultivirati ove ko¬ 
risne biljke u vrtovima. Ako se ove biljke pravilno njeguju, one će se na 
odgovarajućim tlima i položajima pokazati veoma zahvajlne, te se od 
njih može postići velike koristi zbog njihove mnogostruke uporabe. 

A) CRNI RIBIZ. 

^ as ^ e divlji u Velikoj Britaniji, Sjevernoj i Srednjoj Europi, Sibiriji 
i Kanadi. U Rusiji prave od plodova crnoga ribiza rakiju. Irci ga pretva¬ 
raju u whisky. Rusi miešaju također njegov sok medom, te nakon pro¬ 
vedenog alkoholnog vrienja nastane od ove mješavine jako i ukusno vino. 

^ Vel. Britaniji naročito troše crni ribiz kao stolno voće (dessert). 
Osim toga mnogo ga rabe u poslasticama i pudingima, te jedu marmeladu 
cd njega, kao kod nas šljivov pekmez. Prave od njega veoma dobru i te¬ 
čnu voćnu hladetinu (voćni žele, voćni sulc, gelly) zatim jam (džem), vino, 
likere, kompot, voćni sok (fruit syrup) itd. 

Kad crni ribiz dozori, mnogo je slađi od crvenoga. Kompot od crnog 
ribiza osobito prija sa pečenkom. Sok njegov traži se i kao liek protiv 
grlebolje. 


Crni ribiz nije crne boje, već tamne boje. Njegove prerađevine su 
veoma liepe karmin crvene boje. 

U Engleskoj preporučuju sladokusci (gurmani), da se jelu i prerađe¬ 
vinama crnoga ribiza doda po koja čajna žličica staroga »Jamaica« ruma, 
što doprinaša, da qno bude još ukusnije. 

Plod starih odlika crnoga ribiza imao je čudan tek, kojega ljudi nisu 
mogli pcdnašati. Isto tako je drvo crnoga ribiza imalo čudan vonj, Sve je 
to naličilo na tek i vonj po divljačini. To nije nikakvo čudo, jer je biljka 
jedva nešto više od pred sto godina istom uvadjana iz divljega stanja u 
pitomo. Suvremeni stručnjaci su taj tek, koji je bio svojstven dosadašnjem 
crvenom ribizu označili sličnim onom od stjenica (vonj po stjenicama). 

Današnji novi uzgoji odlika crnoga ribiza ne posjeduju vonja, odnosno 
teka po divljačini. Nasuprot, miris drveta od crnoga ribiza je veoma ugo¬ 
dan, a okus njegova ploda sličan je prije plodu (bobama) od borovice, smre- 
kinje, šmrike (Juniperus communis). Boba t. j. plod od borovice naziva se 
klekinja, smrekinja ili šmrikukujić (u Hrv. Primorju). 

Odvratnost prema gojenju crnoga ribiza baštinjena je kod nekih ljudi 
na temelju predrasuda ,po predaji ili na temelju upliva stare literature. 

Tic i položaj za crniiribiz. Crni ribiz uspieva skoro na sva¬ 
kom tlu i to počam od teške ilovače do lahkoga pjeskovitoga tla. Važno 
je, da tlo bude takvog sastava, da se u njem uzmogne žiljei crnoga ribiza 
slobodno razviti i da se sačuva potrebna količina vlage u ljetnim mjese¬ 
cima. Sigurniji će biti uspjeh, ako je položaj za sadnju topao i zaklonjen. 
Važno je takodjer, da za vrieme cvatnje bude u blizini živ saobraćaj ku¬ 
kaca, u prvome redu pčela, To je potrebno zbog oprašivanja i oplodnje 
cvjetova i to osobito onih, kojima pestići strše iznad peludnice. 

Tlo mora biti prije sadnje prekopano u dubinu od 40 centimetara, 
a uz to dobro pognojeno. 

Umnožavanje. Najobičniji način umnožavanja crnoga ribiza jest 
ključićima (šibama). Jeseni, čim lišće opadne režu se ključići, koji moraju 
biti 20 do 25 cm dugački. Nakon toga vežu se u snopiće i zakapaju u 
piesak, da se tako sačuvaju svježi sve do sadnje. Saditi ih možemo 
odmah jeseni ili u ranome proljeću. Umnožavaju se veoma dobro tako¬ 
đer povaljenicama ili položenicama. 

Sadnja ključića, Ključiće možemo posaditi odmah na stalno 
mjesto, gdje -smo odlučili, da nam rastu grmovi ribiza. Tom prilikom po¬ 
sade se po dva komada ključića jedan uz drugoga. Ondje će se ukorieniti 
i ondje će ostati trajno bez presađivanja. Ako su oba ključića razvila 
žilje, onda možemo nakon jedne ili dvie godine jednoga izvaditi i presa¬ 
diti na drugo mjesto. Tada će se onaj drugi razviti u ljepši i bujniji grm. 

Ipak je najobičajnije, da se ključići najprije uškolaju t. j, posade na 
posebnom mjestu — u školi, da se ondje užile ili ukoriene. Zatim se nakon 
jedne ili dvije godine dana' presade na stalno mjesto, bilo to u vrtu ili u 
polju. 

Pjeskovita ilovača je najbolje i unajprikladnije tlo, gdje se mogu us¬ 
pješno uškolovati ključići. Zemlja mora biti prekopana u dubinu od 
40 do 50 centimetara i dobro pognojena. Nakon što se je zemlja slegnula, 
pristupi se sadnji, te se pri tome postupa ovako: napne se špaga, te se 
uz nju po duljini kopa jarak od 15 do 20 cm dubok. U ovome jarku pore¬ 
daju se ključići u nagnutom položaju i to u razmaku od 7 cm jedan od 
drugoga. Prije sadnje moraju se ključići osliepiti t. j, moraju im se pupovi 
(oči) odstraniti i ostaviti samo 3 do 4 najgornja. Ova 3 do 4 pupa ostave 
se izvan zemlje, te se ne pokriju, već vire van iz zemlje. Nakon što su 
ključići tako bili posadjeni, zagrnu se zemljom, koja se dobro nagazi. Na¬ 
kon što je prvi red bio zasađen, pristupi se sadnji drugog reda, koji mora 
biti 30 cm daleko od prvoga. Tako se nastavi sve dalje. 

Njega posađenih ključića u školi sastoji se u češćem rahlenju tla i 
uništavanju korova. 

Nakon godinu dana rasta bit će već na većini ključića pri 
dnu razvijene žile. Ovi mladi korenjaci (žilavice) moći će se sa većom 
sigurnošću presaditi na stalno mjesto. Korenjaci na kojima su žile slabo 
razviene, mogu se ostaviti u školi još godinu dana. 

Sadnja korenjaka. Crni ribiz sadi se na stalnom mjestu u raz¬ 
maku 1 j 0 centimetara red od reda i isto 1 toliko biljka od biljke. Ribiz rano 
tjera. Zato je najbolje, ako ga posadimo na stalnome mjestu već jeseni 
i to, čim lišće opadne. Ako to nije bilo moguće, onda se mora posaditi već 
u siečnju ili veljači. Prigodom sadnje moraju se žile prikratiti za jednu 
trećinu duljine i odstraniti sve one, koje su oštećene. Isto tako moraju se 
sve mladice prikratiti na dva pupa. 

Njega se sastoji u češćem okapanju i uništavanju korova. Ljeti se mora 
ribiz o kapati veoma plitko. Tako se mora postupati osobito u blizini grmo¬ 
va, aa se ne povriede nježne žilice, koije rastu plitko pod površinom tla. 
Zimsko okapanje može biti dublje. 

Gnojenje. Crni ribiz je zahvalan, ako ga obilno pognojimo. Vrlo 
dobro mu prija stajski gnoj, kojega se dodaje jeseni 10 do 15 vozova po 
rali. Crni ribiz treba mnogo dušičnih hraniva, ali se ne smije propustiti 
također pridodavanje kalijevih gnojiva. 

U proljeću može se posipati oko 100 do 150 kilograma vapnenog du¬ 
šika po jutru, ali se mora paziti, da se ovo umjetno gnojivo sipa barem 50 
centimetara podalje od grma. Kalijevog gnojiva pridodaje se 150 do 200 
kg po rali. 

BOLESTI I ŠTETNICI 

Opadanje lišća. Na lišću ribiza pojavi se još prije, nego poeme 
plod dozrievati, mnogo smeđih mrlja. Mrlje se obično dotiču jedna druge, 
kad ih je mnogo. Zbog toga velike površine lista brzo izumiru. Kad je za¬ 
raza ove bolesti na ribizu velika, grmovi izgube mnogo lišća, koje opadne 
prije vremena, te se dogodi, da već u mjesecu kolovozu ostane ribiz bez 
lišća, U takvim prilikama drvo ne dozori, te zimi ugine i posuši se. 

Ovu bolest prouzroči gljivica zvana Pseudopeziza ribis, koja 
se razmnaža sporama. Spore joj prezime na opalom lišću. 

Bolest ova suzbija se štrcanjem sa 2%> rastopinom modre galice i 
vapna i to prvi put jeseni, nakon što je lišće opalo. Zatim se po drugi 
put štrca u proljeću, nakon što je rast započeo i to sa 1 % rastopinom mo¬ 
dre galice i vapna. 

Da se preprieči razvitak ove bolesti, preporuča se, da sve lišće nakon 
što je jeseni opalo, skupimo i spalimo ili duboko u zemlju zakopamo. Osim 
toga treba da sadimo samo one odlike, koje su otporne protiv ove bolesti. 

Ova bolest javlja se i na ogrozdu, te je suzbijamo na gore opisani 
način. 

2. List ne uši: a) Mysus ribis. Ova uš nastani se na listu s dolnje 
strane, te siše sokove. Posljedica toga sisanja jest, da se list napuhne i to 
prema gornjoj strani. Napuhnjena mjesta obojadišu se kod crvenih ribiza 
žarkom crvenom bojom. Kod crnih ribiza postanu ove nabuhline svietlo 
žute boje. Ova naduvena mjesta na listu ribiza mogu biti velika. Poradi 
tog i redovita i pravilna ishrana grma znatno oslabi, a može dapače biti 
sasma poremećena. 

Izboji ribiza zaostanu u rastu. Prvo leglo (generacija) ovog štetnika 
pojavi se u proljeću, te nema krila. Drugo leglo, koje se pojavi sredinom 
lipnja imade krila, te odleti sa ribiza na neku drugu biljku i ondje se dalje 
razvija. Koja je to biljka za sada još nije poznato. Krajem mjeseca rujna 
ili početkom listopada pojavi se ponovno krilata uš na ribizu i to s dolnje 
strane lista. Potomci ovih uši legu zimska jaja na pukotinama kore od 
ribiza. 

b) Aphis grossularis. Ova listna uš često napada u masama vrhove 
najnježnijih mladica crvenoga i crnoga ribiza, te ondje siše sokove i time 
ih prieči u razvoju. Napada i mlado lišće ribiza, iz kojega također siše 
sokove. Posljedica toga sisanja jest, da se lišće počme zavijati (frkati) i to 
naprama dolnjoj strani, Uši pri tome izlučuju neku sladku tekućinu, te po 
njoj zadobiju listovi sjajni izgled. Ova pojava poznata je pod nazivom 
»medena rosa«. Na ovoj sladkoj izlučevini razviju se neke gljivice, nakon 
čega se onaj sjaj na lišću izgubi. Lišće tada izgleda kao da bi bilo čađom 
iz dimnjaka posipano. 



Poradi napadaja tih uši, sav se mladi rast i lišće skvrči, dok se ploda 
razvije malo ili ništa. Ove uši su izprva bezkrilne, široke, jajolikog oblika, 
i bcje zelene. Noge su i msvietlo-žute. Na zadnjici imadu dvie izbočene 
grbe. Početkom lipnja pojave se krilate uši, koje su tanje u tielu. Glava 
i prsi su im crne, dok su na zadnjici zeleno obojadisane. Ova uš proživi 
sav svoj viek na ribizu. 

Borba protiv ovoga štetnika sastoji se u štrcanju sa rastopinom du¬ 
hanskog izvlačka (ekstrakta). U proljeću i to prije, nego se lišće počme 
savijati (frkati) ,štrca se sa 5°/o rastopinom. To se radi ovako: uzme se 
sto litara vode ili prema potrebi. U vodi se razriedi određena množina 
duhanskog izvlačka (ekstrakta). Nakon toga pridoda se i rastopi poput 
šake veliki komad crnoga sapuna, kojega se kupi u drogeriji. Ovaj dopri¬ 
nosi, da se tekućina prihvati o lišće. 

Štrcanjem troši se mnogo tekućine, a kadkada je štrcanje bez koristi, 
osobito ako se uš već nalazi u zamotanom (zafrkanom) lišću. U takvim 
prilikama uzme se pripremljena rastopina duhanskog izvlačka (ekstrakta) 
u jednu posudu, ide se od biljke do biljke, prihvati rukom grančice, koje 
su zaražene ušima, te im se vrhovi i dalnji zaraženi dielovi umoče u ras- 
topinu Time se uštedi mnogo na tekućini. Osim toga uništi se uš, makar 
je zaštićena u zafrkanom lišću. 

3. SanJose uš (Aspidiotus pernitiosus). I ova uš napada ribiz i siše 
njegove sokove. O njenom suzbijanju vidi opis na strani —. 

4. Smeđa štitasta uš. (Lecanium corni Bouche). Ova je uš sme¬ 
đe ili sive boje. Naraste do veličine graška. Obla je na leđima. Čim mlađe 
uši izmile iz jajašca, kojih veoma veliki broj izlegu ženke, raziđu se na sve 
strane po biljci te na mjestu, gdje im se dopadne, zabodu rilo kroz koru 
u tkivo biljke i sišu sokove. Nakon toga se uši već ne miču, nego se na 
tome mjestu hrane i rastu. Jedino mužjaci, koji imadu krila, traže ženku 
da je oplode. Samo veoma sitne uši prezime i nalaze se na mladome drvu. 
Suzbijanje sastoji se u uništavanju baš ovih mladih još nedozrelih uši na 
mladome drvu. Zato se štrca zimi u doba spavanja i to u mjesecima pro¬ 
sincu, te siečnju i veljači sa 5°/o voćnim karboliueumom. 

REZ CRNOGA RIBIZA. 

Prve zime nakon sadnje crnoga ribiza, mora se izvesti rez. Pri tome 
se postupa ovako: ako su na nekome grmu izrasla tri ili više jačih izboja, 
koji su najmanje 50 do 60 cm dugački, onda se moraju ostali slabiji izboji 
odrezati i ostaviti im samo najdoljnja dva pupa. 

Kasnije t. j, u sliedećim godinama, izboji se ne prikraćuju. No zato se 
moraju grmovi prorieđivati, te se svake godine odstranjuju najslabije 

grančice na grmu. Takav postupak pospiešuje rast i razvoj novih izboja, 
koji kod crnoga ribiza daju najviše roda. 

ODLIKE CRNOGA RIBIZA. 

Kad se sadi crni ribiz preporuča se, da se posadi po više odlika za¬ 
jedno i to barem, 2 do 3, koje cvatu u razno doba. 

Ako se pojavi mraz za vrieme cvatnje, nastradat će možda odlika, 
koja je baš u cvatnji, al ne će druga. Nadalje zrioba pojedinih odlika pro¬ 
tegnut će se i mi ćemo imati dulje vremena ploda od svježeg crnog ribiza. 

Prigodom sadnje crnog ribiza moramo imati na pameti također svrhu, 
za koju želimo upotriebiti plod njegov. Moramo nadalje poznavati način 
rasta pojedinih odlika, zatim mjesne vremenske prilike, kao i prilike tla. 
Baldwin n. pr. dobro uspieva ondje, gdje je podneblje vlažno, dok francuski 
tipovi crnog ribiza, čiji je glavni predstavnik Seabrook s Black, uspievaju 
dobro u krajevima, gdje vlada suho i toplo podneblje. 

Prigodom sadnje valja paziti, da naziv 'biljke bude istinit, zatim da 

biljka bude bujna i zdrava. 

Odlika crnoga ribiza imade veoma mnogo. Da bude omogućeno snaći 
se i lakše prepoznati pojedine odlike, uspjelo je na temelju potankoga pro 
učavanja razvrstati sve odlike crnoga ribiza u četiri skupine. U pojedine 
skupine svrstane su one odlike, koje pokazuju slične oznake, po kojima 
ih je moguće prepoznati. 

Najvažnije oznake, po kojima se mogu razpoznati pojedine odlike 
crnoga ribiza jesu: narav rasta grma, boja i oblik pupova, te boja i oblik 
ljuska, koje pokrivaju pupove. To se najbolje vidi u zimsko doba, 

Ima još drugih važnih svojstava, koja pomažu razlikovati jednu odliku 
od druge, Ovamo spadaju: 

1. ) Doba, kada počme biljka listati. Tako n. pr. Baldwin prolista rano, 
dok Boskoop prolista kasno. 

2. ) Veličina lista. 

3. ) Oblik srednjeg diela lista, kao i oblik postranih dielova lista. 
Poznato je, da je list ribiza dlanolikog oblika, rebrast i razciepljen u tri 
ili pet dielova. 

4. ) Dubljina ureza, gdje se pojedini dielovi lista sastaju. 

5. ) Dubljina ureza na podini lista kod peteljke, 

6. ) Nazupčanost lista. 

Cvat kod crnoga ribiza je također različan. Grozdići mogu biti dugački 
(n, pr. Boskoop grupa) ili kratki (n. pr. Goliath grupa), 

Kod jedne grupe (n. pr. Boskoop) visi iz štrljka po* jedan grozdić. 
Kod druge grupe (n. pr. Goliath) objesilo se iz jednoga te istoga štrljka 
po tri do šest grozdića. 


40 


Plodovi se također razlikuju: po veličini, po okusu, te po debljini i 
žilavosti kožurice ploda. Ipak su najglavnija svojstva, koja služe za raz¬ 
vrstavanje crnoga ribiza ova: način, kako grm raste, zatim list i cviet. 

SKUPINE CRNOG RIBIZA. 

Skupina prva ili Francuski tip: grm je velik i zbito raz- 
granjen. Brzo raste. Pupovi su bliedo-crvene do tamno crvene boje. Sred¬ 
nje su veličine i čunjastog oblika, a na vrhu su našiljeni. Listovi su srednje 
veličine, a pojedini dielovi se šiljasto’ završuju. 

Rubovi lista su oštro nazubčani. Urezine između srednjeg i postranih 
dielova lista su duboke. Podina lista je prilično ravna. 

Iz jednog voćnog štrljka visi po jedan do tri grozdića. Na svakome 
grozdiću ima po šest do deset zasebnih cvjetova. Grozdići su srednje 
dugački. Njuška t. j. dio pestića strši nad prašnicima. Zbog toga se teže 
oplodi, te se rado osipa. Pčele mnogo doprinose dobroj oplodnji ove grupe 
crnog ribiza. Bobe su srednje krupnoće, zriju srednje kasno i vrlo su 
kisele, Kožurica ploda je tvrda, te zato dobro podnašaju prevoz na tržište. 

Seabrook’s black (Sibrukov crni) je glavni trgovački predstavnik ove 
grupe. Veoma je sličan sa Merveille de la Gironde. 

Ovamo spadaju još: 1.) Sibirski crni ribiz, koji raste divlji na Altai 
brdinama u Sibiru. Bobe su prilično krupne. 2.) Mammoth. 3.) Crni ribiz 
iz Sjev. Holandije (North Holland black). 4.) Black Naples i drugi. 

Skupina druga ili Boskoop Giant tip: Grm je srednje 
veličine, raste u širinu i slabo se razgranjuje. Pupovi su veliki, široki i tupi, 
te su ljubičaste boje. Iz ovih pupova izrastu rano u proljeću veliki plosnati 
listovi, koji nisu tako uglasti kao oni od francuske grupe. Listovi sjede u 
pravom kutu prema drvu. Pojedini dielovi lista su nešto širi i nisu tako 
šiljasti, Rubovi lista su narovašeni, Podina lista je udubljena. 

Iz voćnog štrljka izraste kasno u proljeću po jedan dugi grozdić, na 
kojem ima po dvanaest do dvadeset velikih cvjetova. Njuška pestića strši 
iznad peludnice (anthera). Mnogo se osipa. Bobe su krupne, te dozore 
najranije od svih ostalih odlika. Plod je umjereno sladak. Kožurica boba 
je mekana. Zbog prevoza na udaljenije tržište, moralo bi se plod brati 
prije nego dozori. 

Boskoop Giant odlika (vidi sliku) je glavni predstavnik ove grupe. Uz¬ 
gojen je bio.prošlog stoljeća u Boskoop-u (Nizozemska). Kožurica ploda je 
mekana, pak zato nije prikladna ova odlika za prevoz na daleka tržišta. 
Boskoop Giant je nenadmašiv u kućanstvu i to za pravljenje jam-a (džema) 
i kompota. 

SI. 6: Crni ribiz Boskoop Giant 


Ovamo spadaju još: Prince of Wales, Nizozemski crni, Schwarze Trau- 
be, Rosentals lange schvvarze Traube, Martham Sunrise i drugi. 

Skupina treće ili Goliatb tip: Grm je srednje veličine i 
raste uzpravno. Pupovi su maleni, te ih je kadkada po više nakupljeno na 
jednome mjestu, ,čunjastog su oblika i našiljeni. Boje su veoma svietle. 
Oko pupova su na rietko poredane ljuske. 

Pripadnici ove skupine crnog ribiza rano prolistaiju, a listovi su im 
sitni. Sastavni dielovi lista su nepravilnog oblika. Srednji (vršni) dio lista 
izgleda kao da bi bio sastavljen iz triju dielova. Usjeklina, gdje se sastaju 
dielovi lista je često puta vrlo duboko urezana. Podina lista je prilično 
ravna, ili je kod peteljke plitko usječena. 

Mnoge odlike ove skupine, dapače većina njih, ne podnaša štrcanja 
sa sredstvima u kojima je primješan sumpor. 


Iz svakog voćnog štrljka razvije se po tri do šest grozdića. Svaki 
grozdić ima.de po osam do jedanaest zasebnih malih cvjetova. Na cvjeto¬ 
vima mnogih odlika ove skupine strši njuška pestića posve malo iznad 
peludnice (anthera), Zbog toga je manje izvržen osipanju. Zrije u sredini 
sezone. Bobe su krupne i sladke, a kožurica im je prilično mekana, 

Goliath je glavna trgovačka odlika ove skupine. Druge odlike jesu: 
Nigger, Invincible, Giant prolific i drugi. 

Skupina četvrta ili B a 1 d w i n tip: Od svih crnih ribiza, koji 
se goje, pripadnici ove skupine su najslabijeg rasta. Grm je patuljasta 
oblika i zbit. Pupovi su im svietlo zelene boje, veliki i dugački, čunjasta 
oblika i na vrhu našiljeni. Odlike ove skupine najranije prolistaju. Listovi 
su maleni i pravilni. Srednji sastavni dio lista je nešto dulji, naoštreno se 
završava, te daje izgled, kao da bi list bio dugoljast. Udubina na pozadini 
lista je vrlo velika. 

Iz svakog voćnog štrljka razviju se po dva do tri cvjetna grozdića. 
Svaki od ovih sadrži po šest do dvanaest cvjetova, kod kojih je njuška 
pestića u istoj visini sa peludnicom. Zbog toga im je oplodnja normalna. 
Bobe su srednje veličine. Zriju kasno i ponešto su kiselkaste. Kožurica 
im je tvrda, te se dobro drže na prevozu za daleka tržišta. Isto tako se 
dobro drže na grmu nakon što sasma dozore, 

Baldwin je glavna trgovačka odlika ove skupine. Redovito rodi i 
daje mnogo ploda. 

Ovamo spada još Daniel’s September, koji u nekim krajevima prilično 
kasno dozrieva. Po ostalim svojstvima sličan je Baldwinu. 

NOVI UZGOJI CRNOG RIBIZA 

U novije doba je izborom i križanjem uzgojeno mnogo novih veoma 
dobrih odlika crnog ribiza, koji po svojim svojstvima ne pripadaju ni kojoj 
od imenovanih skupina. Ovamo spadaju: 

1. ) Davison’s Eigth. Poznat je po svojoj velikoj rodnosti, te daje 
do pet tona ploda po jutru. Uzgojio ga je pokojni Col. B. J. Petre, West- 
wick, 

2. ) Wellington X. 

3. ) Wellington XX. 

4. ) Wellington XXX. 

Plod im je vrlo dobre kakvoće. Ove posljednje tri odlike zriju^ rano 
u sezoni, i to redom jedna za drugom. Grozdići su veliki, a bobe na njima 
krupne. Plod je sladak. Listovi sliče onima od Boskoop-a i francuske 
skupine. Rode do 4 % tone ploda po jutru. 

L 

PRIKLADNOST POJEDINIH ODLIKA 

Kao stolno voće za jelo svježe (za đessert), je od svih odlika i skupina 
crnog ribiza najprikladniji Boskoop Giant. 

Za sačuvanje (konserviranje) su najbolji i najviše traženi: Goliath, 
Baldwin i Seabrooik’s. Goliath je odporan protiv bolesti i vrlo rodan. 
Njegovi plodavi se često spremaju za zimu i konserviraju mješani zajedno 
sa bobama drugih odlika crnog ribiza. 

Za pravljenje kompota veoma su prikladni: Baldwin, Seabrook’s black, 
Boskoop Giant, Davison's Eight, te tri nova uzgoja zavoda East Mailing: 
Wellington X.j Wellington XX. i Wellington XXX. 

KADA I KAKO SE CRNI RIBIZ BERE? 

Čim je znatniji dio crnoga ribiza zreo, treba ga brati. Neke odlike 
zriju veoma nejednoliko. Ovamo se ubraja u prvome redu Boskoop Giant, 
Zato se moraju takve odlike brati u više navrata. Kad ne bi tako postupali, 
imali bi gubitaka, jer bobe nekih odlika, čim malo prezriju, odmah padaju 
sa grma na tle. 

Kad se želi podignuti nasad crnog ribiza u svrhu pravljenja jam-a 
(džem-a), treba pribaviti i posaditi odlike, koje jednoliko zriju i dozore 
sve istovremeno. Kod takvih odlika puste se grmovi na miru sve dok nije 
sav rod dozrio, a tada se sve najednom pobere. Odlika Baldwin je osobito 
prikladna u tu svrhu. 

B) CRVENI RIBIZ. 

Crvenom ribizu najbolje prija laglje tlo. Dobro uspieva također ako 
je posađen između drugih stabala voća, jer mu ne škodi zasjen. Sadi se 
u razmaku od 150 centimetara red od reda i isto toliko biljka od biljke 
u redu. 

Umnožava se ključićima, koji se moraju rezati rano. Može se umno¬ 
žavati i položenicama (povaljenicama). Postupak kod sadnje jednak je 
onome crnoga ribiza. 

Što se gnojenja tiče, valja istaknuti, da crvenom, ribizu nije potrebno 
toliko dušičnatih hraniva kao crnom. Miešavinom umjetnoga gnoja, u 
kojoj su zastupana sva glavna biljna hraniva, može se stajski gnoj posve 
nadomjestiti i crveni ribiz će dobro uspievati i davat će obilan rod. 

Kalievo gnojivo je osobito važno za crveni ribiz. Vriedno je napome¬ 
nuti, da crvenom ribizu najbolje prija, ako mu se kalij podaje u obliku 
kalievog sulfata i to oko 150 kg po rali. 


Ako imade razpoloživog stajskog gnoja, onda je dobro, da se u pro¬ 
ljeću razastre pod svakim grmom po dvie do tri vile dobrog stajskog 
gnoja. 

REZ CRVENOG RIBIZA. 

Crveni ribiz ne reže se jednako kao crni, nego na drugi način. 

Crveni ribiz donosi plod na voćnim štrljcima, koji su se razvili na 
starijem drvu. Ponajprije treba nastojati, da se mladi grm crvenoga ribiza 
pravilno uzgoji. Na njemu treba da se razvije po šest do sedam glavnih 
grana. Ove moraju biti na grmu pravilno i jednakomjerno raspoređene 
tako, te u sredini grma sačinjavaju otvor poput vaze ili kotla. Time će 
biti omogućen pristup zraku i suncu u nutrinjii grma, pak će biti biljka 
sama kao i plod otporniji protiv raznih bolesti. Uz to će plod bolje i brže 
dozrievati. 

Ako su grmovi crvenoga ribiza bili pravilno uzgojeni, onda se rez u 
kasnijim godinama sastoji u tome, da se godišnji prirast na glavnim gra¬ 
nama prireže na vanjsko oko i ostavi oko petnaest centimetara mladoga 
jednogodišnjega t. j. ovogodišnjega rasta. Sve postrane grane prikrate se 
tik do iznad voćnih pupova, koji se niže nalaze. Ljetni rez na postranim 
granama mogao bi se korisno primieniti. Ovaj se sastoji u tome, da se 
postrane grane prije berbe ploda prikrate na 4 do 5 listova. 

BERBA I UPOTREBA CRVENOGA RIBIZA. 

Plod crvenoga ribiza bere se nakon što je posve dozorio. Bobe crve¬ 
noga ribiza sadrže u sebi mnogo kiseline i mnogo koštica. Crveni ribiz 
spremljen sam za zimu (konserviran) bio bi odviše kiseo. Poradi toga se 
obično mieša sa malinama, pak je ova mješavina osobito tečna. Za kon¬ 
serviranje je osobito prikladna odlika crvenoga ribiza Earliest of Four- 
lands, koja je uz to vrlo rodna. 

Pekmez od mješavine crvenog ribiza sa sladkim crvenim malinama je 
odličan. 

Od crvenoga ribiza pravi se nadalje izvrstan jam (džem), žele, voćni 
sirup i vino. 

OPIS NEKIH ODLIKA CRVENOG RIBIZA 

Earliestof Fourlands. Zri je rano, rodi obilno, a plod je dobre 
kakvoće. Cvate prilično kasno, te se strajanje cvatnje prilično dugo 
zavlači. 





F a y’s P r o 1 i f i c. To je stara odlika. Zrije rano. Imade duge grozdiće 
sa veoma krupnim bobama, koje su se rahlo poredale na grozdiću. Grm 
naraste srednje veličine. Raste prilično uspravno, te imade veliko, gladko 
i tamno zeleno lišće, Cvjetovi su žuto obojadisani i pojave se prije nego 
prolista. Osjetljiv je na mraz. Glavna mana ove odlike jest, što su grane 
krhke, te se lome pod teretom ploda kad ga mnogo urodi, 

River’s Late Red nazivan također Prince Albert. Stara je to 
odlika, ali dobra za proizvodnju kasnog ploda. Rast mu je bujan i uspra¬ 
van, Bobe su krupne i svietlo crvene boje, 

Raby C a s 11 e. Ovo je stara, kasna odlika. Na tlu, koje joj prija, 
rodi dobro. Bobe su srednje veličine, a boje svietlo crvene, koja se sačuva 
i nakon, što su pobrane. Grm je srednje veličine sa žuto zelenim lišćem. 
Veoma je osjetljiv na mraz. 

Laxton's Perf ection, Kasno zrije. Proizvodi velike grozdiće na 
kojima se nalizi poredano do 20 jednako velikih, krupnih boba. A/ rio je 
prikladan za izložbe. Grm slabo raste. Drvo' je krhko, te se grane lome pod 
teretom ploda. 

S c o t c h. To je stara i poznata odlika. Zrije rano. Rodi obilno. Bobe 
su svietlo-crvene boje i krupne. Rast je bujan i uspravan. 

Versailles. Bobe su tamno crvene boje. Zrije srednje kasno. 

Wilson’s Long Bunch, kojega nazivaju također »Victoria«. Vrlo kasno 
zrije. Ima duge grozdiće sa rahlo razasutim bobama. 

Hollande Rouge. Bobe su svietlo crvene boje i krupne. Vrlo je 
rodan. Grozdići su veliki. Sočan je i kiseo. Vrlo prikladan za trgovačke 
nasade. 

LOGANBERRY. 

Godine 1881. uzgojena je bila ova biljka u vrtu suca J. H. Logan-a 
u Santa Cruz u Kalifomiji, po kome je i prozvana. Sudac Logan bavio se 
je križanjem biljki iz zabave, Izprva se je mislilo, da je ova biljka proizvod 
križanja između kalifomijske kupine (Rubus ursinus) i maline Rubus stri- 
gosus. Kasnija proučavanja dovela su u sumnju ovo mišljenje, te se sada 
drži, da je to posebna vrst (species), kojoj su nadjenuli naziv Rubus Lo- 
ganobaccus. 

Glavna vriednost ploda od Loganberry jest u značajnom pikantnom 
okusu. Zbog toga odličnoga svojstva mieša se kod pravljenja jama (dže- 
m-a) sa drugim jagodastim voćem, da se ovome poboljša kakvoća. Od 
Loganberry pravi se nadalje izvrstan kompot, voćna hladetina (žele), 
voćni sirup itd. 


Plod je krupan i oko 2 i pol cm dugačak. Kad je plod posve dozorio, 
onda je tamno ljubičasto crvene boie. Kad se bere za slanje u trgovinu, 
ne čeka se, da posve dozori, nego se bere, kad boja ploda postane slična 
onoj od malina. Plod sadrži mnogo soka. Okus mu je kiseo i osvježujući. 

Tlo i položaj. Loganberry razvije se u veliku i jaku biljku, te 
uspieva na svima tlima, samo ako dubljina iole odgovara. Nije na tlo 
izbirljiv, kao što je to n, pr. malina. Traži obilno gnojenje sa stajskim 
gnojem. Na težkoj ilovači osobito dobro uspieva. Mokra tla, na kojima 
odvodnja nije potpuno provedena* nisu prikladna za rast ove biljke. 
Ondje gdje rano jeseni nastupi vlažno i hladno vrieme nije prikladno 
gojenje ove biljke, jer mladice ne će posve dozoriti. Posljedica jest obično 
slab rod sliedeće godine, Osim toga, kad nastupi oštra zima, sve mladice, 
koje nisu posve dozorile, poginu. Ova biljka treba manje sunca za njen 
razvoj i zrijanje ploda.. 

Priprema tla i sadnja. Tlo mora biti prije sadnje duboko 
izorano ili prekopano na dubinu od 40 cm. Korov mora biti temeljito 
iztriebljen. Prije prekapanja može se razasuti gnoj po svemu zemljištu, 
ali ako se hoće, može se gnojiti prigodom same sadtije. Najbolje je, ako 
se Loganberry može posaditi jeseni ili u ranom proljeću. Ako je tlo bilo 
izorano ili prekopano jeseni, te se je preko zime smrznulo, biti će pri¬ 
godom sadnje u proljeću prhko i sipko. To će vrlo pogodno uplivati na 
razvoj mladoga žilja i mladih izboja. Osim toga biti će posao oko same 
sadnje veoma olakšan. Jesenska sadnja je uspješnija od proljetne, ali ako 
se iz bilo kojih razloga sadnja vrši u proljeću, onda to mora biti veoma 
rano, najkasnije u veljači ili ožujku. 

Longanberry sade se u redove, jer tako biva olakšano obrađivanje 
i njega biljke, te branje ploda. Budući se Loganberry razraste u bujnu, 
gustu i jaku biljku sa dugačkim lozama (trakovi, izboji), to je probitačno, 
da se još prije sadnje zabiju u redu stupovi od trajnijega drva i napne 
žica, o koju će se privezati ili omotati izboji. 

To se čini ovako: dva metra visoki stupovi debljine 7X7 cm zakopaju 
se pol metra u zemlju i to u razmaku svakih šest metara. Između ovih 
stupova mogu se zabiti slabiji stupovi ili kolci. Krajni stupovi t. j, oni na 
početku i na kraju reda, moraju biti poduprti s nutarnje strane. Na ovim 
stupovima napne se i pričvrsti galvanizirana žica, kakva se rabi u vino¬ 
gradima. Ova žica napne se u tri ili najviše u četiri reda. Najdolnja žica 
napne se od tla najmanje 50 do 60 cm visoko. Time će se izbjegnuti, da 
jagode budu poprskane zemljom, kad pljušti kiša. Osim toga biti će bera¬ 
čima olakšan posao prigodom berbe ploda, jer se ne će trebati odveć 
prigibati. 

Drugi red žice napne se 30 cm nad prvim redom, a treći red žice 
napne se 60 cm nad drugim redom. Ako želimo četiri reda žice, onda 
se mora svaki red žice napeti za 30 cm više nad nižim redom. 

Nakon što su bili stupovi tako zabijeni i žica napeta, pristupi se 
sadnji. Logonber,ry sade se u redu uz žicu i to na udaljenosti od dva i pol 
do tri metra. Nakon što je čitavo zemljište bilo izorano ili prekopano i 
poravnano pristupi se sadnji. Prigodom sadnje dosta je da se motikom 
ili lopatom iskopa mala jama, u koju se smjesti i posadi biljka tako, da 
njeno žilje ostane u naravnom položaju. Pri tome se mora paziti, da se 
biljka zagrebe zemljom samo do onoga mjesta, kako ie rasla u razsadniku. 
Ovom prilikom se svakoj biljci dade dobroga zreloga stajskoga gnoja, 
koliko se može zahvatiti jedanput vilama. 

Ako se Loganberry sade u više redova, onda će redovi biti udaljeni 
dva metra jedan od drugoga. 

Kad počnu rasti novi izboji, ne smije se pustiti, da ovi strše bez reda 
na sve strane, već ih se mora privezati ili omotati o žicu. Time će biti 
olakšano obrađivanje i njega, suzbijanje bolesti, kao i branje plodova. 



ISOcm 



•fffOcm 



Mladi izboji mogu se vezati uz žicu na sliedeća 4 načina (v. sliku?.). 
Mladi izboji vežu se ispod starih izboja (A i C). 

Mladi izboji vežu se iznad starih izboja (B). 

Mladi i stari izboji vežu se svaki na svoju stranu (Dj. 

Ako se mladi izboji vežu ispod starih, nezgoda se sastoji u tome. što 
su mladi izboji izvrgnuti zarazama raznih bolesti. Ako naime postoji za¬ 
raza bolesti na starim izbojima, onda za vrieme kiše kapi vode, koje se 
skližu od gornjih (starih) grana naprama dolje, izpiru i nose sobom spore 
bolesti. 

Iz toga razloga je najbolji drugi i treći način vezanja mladica. Kod 
vezanja mladih izboja iznad starih, veže se stari rast pojedinačno o drugu 
i treću žicu u obliku lepeze. Nad drugom žicom se izboji prerežu i time 
podraži rast i razvoj postranih plodnih grančica na dolnjim djelovima 
starih izboja. 

Kad u obiteljskom vrtu postoji samo po nekoliko biljki Loganberry, 
onda se može uz svaku biljku zabosti u zemlju jaki kolac, te uz njega 
privezati stare (prošlogodišnje) izboje. Mladi (ovogodišnji) izboji rastu 
raštrkano po zemlji. Nakon što se pobere plod, odrežu se odmah stari 
izboji, dok se mladi t. j. ovogodišnji izboji privežu uz kolac. Ovi mladi 
izboji roditi će sliedeće godine. 

Može se primieniti još jedan način i to tako, da se uz svaku biljku 
zabiju u zemlju po dva jaka kolca. 0 jedan privežu se stare mladice, dok 
se o drugi vežu mlade t. j. ljetošnje mladice. Tom prilikom izabere se po 
šest do sedam najljepših i najbujnijih starih mladica, koje se privežu o 
kolac, dok se sve ostale odrežu. 

Budući su mladice Loganberry bodljikave, dobro je, ako se prigodom 
vezanja navuku na ruku kakve stare rukavice iz tvrde kože. Isto tako 
je dobro, ako se ruke umotaju kakvim krpama, pak će se tako ruke za¬ 
štititi od ogrebotina. 

Njega nakon sadnje. Prve godine rasta, može se na tlu izme¬ 
đu redova Loganberry gojiti povrće. Loganberry razvije svoje žilje plitko 
u tlu. Žilje se sastoji iz tankih finih žilica poput niti. Ljeti valja okapati, 
da se odstrani korov i prorahli tlo. Češćim plitkim rahlenjem tla sačuva 
se (konservira) vlaga, koju ono sadrži, pak se time izbjegava i ublažuje 
suša. Pri tome se mora paziti, da se motikom ili drugim oruđem ne ošteti 
žilje. Isto tako 1 izvede se po jedno zimsko oranje ili kopanje. 

Rez, Loganberry rode na prošlogodišnjim izbojima. Čim se pobere 
rod, valja odrezati i odstraniti prošlogodišnje mladice. Čim prije se to 
učinilo bude, tim će biti bolje, jer će bujnije rasti ovogodišnje mladice, 
koje će roditi sliedeće godine. Nakon što se budu odrezane prošlogodišnje 
mladice dosta prosušile, valja ih spaliti, da ne budu razsadište bolesti. Kad 
mi i ne bi odrezali prošlogodišnjih t, j, starih mladica nakon što su dale 
rod, one bi se na biljki posušile. 

Bolesti i štetnici: 

Ruži na šti tasta uš (Aulacaspis rosae Bouche). 

Malinin kut. ac (Byturus tomentosus i Byturus fumatus. 

Ova dva štetnika napadaju maline, te je o njima bilo opširnije govora 
kod odsjeka za maline (Vidi strana 19). 

Branje ploda. Ako Loganberry imade poslužiti kao stolno voće, 
onda se mora brati sa peteljkom. U protivnom t. j. ako plod ima poslu¬ 
žiti za preradu i konserviranje, mora se plod prigodom berbe odieliti od 
čaške i peteljke. Ne smije se pustiti, da plod prezrije na grmu. Takav 
plod bi se prigodom branja i za vrieme prevoza na tržišta zgnječio i ras- 
kvasio. 

Najprikladnije doba za branje ploda za stol (dessert) jest, kad je za¬ 
dobio svietlo crvenu boju. 

KUPINA. 

Kod nas nije uobičajeno, da se kupine sade u vrtovima. Ipak znamo 
da su plodovi kupina, koje divlje rastu u našim krajevima slatki i ukusni 
za jelo kad dozore. Plod kupine se sprema (konservira) kao kompot. Pravi 
se od njega takodjer izvrstan jam (džem), voćna hladetina (žele), slatki 
sok (sirup) itd. 

U Engleskoj, Sjed. Državama Sjeverne Amerike, Kanadi i drugdje, 
sade mnogo kupina ne samo u vrtovima za potrebu obitelji, nego podižu 
u polju velike nasade, te prodaju plod kao stolno voće (dessert) ili ga 
prodaju tvornicama konserva, koje ga priredjuju (konserviraju) na razne 
načine. 

Oni se nisu zadovoljili samo divljim kupinama, koje i kod njih više 
vrsti i odlika raste. Oni su uzgojili izborom (selekcijom) ili križanjem (hi- 
bridizacijom) nove odlike, koje daju plodove mnogo boljih svojstava od 
divlje rastućih kupina. Plodovi divljih kupina n. pr. kad se konserviraju 
kao kompot, naboraju se (nagrešpaju), te postanu žilavi i tvrdi poput 
drva. Plodovi novih uzgoja kupina su krupni, slatki i mekani, paik takvi 
ostanu i nakon što su konservirani i ne nagrešpaju se ništa. 

Kupina uspieva na raznim tlima, ali je dokazano, da najbolje uspieva 
na plodnoj ilovači. Tlo mora biti suho, ali ipak mora da sadrži potrebnu 
količinu vlage. 

Priprema tla za sadnju je jednaka kao za Loganberry. 

Sadnja se vrši jeseni ili u proljeću. Ako se kupinama nasađuje veća 
površina u trgovačke ili priradne (industrijske) svrhe, onda se sade bujno 
rastuće odlike na dobrome tlu u udaljenosti 3 do 4 i pol metra red od 

reda, a u redu 2 i pol do 3 metra. Kupine slabije bujnosti sade se u raz¬ 
maku 2 i pol do 3 metra red od reda i u razmaku 2 i pol metra biljka od 
biljke u redu. 

Prve godine rasta puste* se mladi izboji kupine da rastu i šire se 
slobodno po zemlji. Jedino ako se okapanje vrši životinjskom ili motornom 
snagom, da izboji pri obrađivanju ne smetaju, moraju se privezati uz ko¬ 
lac, koji se nalazi uz svaku biljku. 

Druge godine moraju se duž redova zabiti stupovi i napeti žice. 

Žice mogu biti napete u tri ili u dva reda. Način vezanja izboja o 
žicu je različan, no sve se više primjenjuju i rabe načini, koji su uobiča¬ 
jeni kod gojenja Loganberry-a. Mora se naglasiti, da lepezasti način ve¬ 
zanja mladih izboja nije prikladan za bujno rastuće kupine. Način, kojim 
se mladi i stari izboji vežu svaki na svoju stranu pokazao se je vrlo pri¬ 
kladnim za kupine. 

lU ranom proljeću prilikom prorieđivanja i vezanja izboja odrežu se 
nožem ili škarama vrhovi izboja. Tim postupkom izazivlje se rast pro¬ 
stranih plodnih grančica na donjem dielu izboja. 

Obrađivanje kupina sastoji se u okapanju ili oranju. Jedno oranje ili 
kopanje imade se izvršiti jeseni, a drugo u proljeću. 

Plod dozrieva od mjeseca srpnja pak sve do listopada. 

Odmah nakon što je branje ploda završeno, treba kupine obrezati. 
To se čini tako, da se odrežu i odstrane svi stari izboji. Nakon toga se 
mladi t. j. ovogodišnji izboji povežu uz žicu. 

Uz najgornju žicu vežu se najdulji izboji. Uza srednju žicu - gdje 
postoje tri reda žice — vežu se kraći izboji. Najdolnja žica ostane prazna, 
te se o nju vežu sliedeće godine mladi izboji za vrieme rasta, d a ne leže 
na tlima i ne smetaju kod obrađivanja. 

Među najbolje odlike kupina spadaju: 

Himalaya Giant. Veoma je bujna i rodna. Uzgojena je od 
europske divlje kupine Rubus procerus, koja raste u Njemačkoj. Rod joj 
je krupan, okrugao i finog okusa. Mora se ostaviti da plod dobro do- 
zrije u protivnom je jako kiseo. Listovi su joj s gornje strane zeleni, a 
s dolnje bieli. Plod je dobar kao stolno voće (dessert), te dobro podnaša 
prevoz, samo ako nije previše zreo. Plod se dade dobro sačuvati (kon- 
servirati). 

Rubus 1 a. ciniatus imade lišće narezuckano poput lišća od per- 
■ šina. Ova kupina potječe iz Europe, ali je mnogo sade u Sjed. Državama 

I Sjev. Amerike, gdje su je uzgojili izborom (selekcijom). Mladice imadu 

| bodljike, koje su okrenute prema dolje i tamno-crveno su obojadisane. 

j Plod je krupan, čvrst i jajolikog oblika. Dobrog je okusa, Ova kupina 

irnade izgled uresne biljke. Zrije 5 do 10 dana iza Himalaya Giant odlike. 
Najbolje uspieva na dubokoj i plodnoj ilovači. Na lahkom tlu j e rast manje 
bujnosti i slabije rodi. 

John Innes je kupina noviega uzgoja u Engleskoj. Dobivena je 
križanjem dviju divljih kupina i to Rubus rusticanus inermis i Rubus 
thyrsiger. Ovaj križanac je veoma bujan, te proizvodi dobar rod a plo¬ 
dovi su mu krupni i dobrog okusa. Zrijanje se proteže od polovice mjeseca 
kolovoza pak sve do konca rujna. Plod je veoma dobar kao stolno voće. 
Kad se sačuva (konservira) u obliku kompota, meso postane drvenasto. 


YOUNGBERRY. 

Youngberry (čitaj Jaungberi) jest biljlka, koja je dobivena križanjem 
između Loganberry i Mayes kupine. Križanje je izveo sudac Mr B M 
*oung iz Louisiane u Americi god. 1905., koji se', je križanjem biljaka 
bavio iz zabave. Uspjeh je bio tako velik, da mu je Američko pomološko 
društvo podielilo najveću počast. Novi križanac (hibrid) prozvan je nje¬ 
govim imenom: Young-berry t. j. Jaung-ova jagoda. 



SI. 8: Young.-berry 


oung-berry (v. sliku 8) je bujna i zdrava biljka, bnade bodljike. 
o je krupan i tamno-crvene boje dok još nije posve zreo. Kad podpuno 

°*° ri P os l ane crvenkasto-tamne boje, te sadrži mnogo sladkoga soka. Ima 
prilično velike sjemenke. 


Plod od Young-berry je izvrsno stolno voće, a pravi se od njega još 
jam (džem), pekmez, voćna hladetina (žele) i voćni sok, kao i odličan 
kompot, Osim toga može se još konservirati smrzavanjem, 

U okolici Zagreba dozrieva u drugoj polovici mjeseca lipnja t. .j oko 
Ivanja, Plod je liepog izgleda, krupan, vrlo dobar i rodi mnogo, 

Sladkiši pravljeni od voćne hladetine (žele-a) ili od pekmeza od 
Youngberry poimence pite, torte itd,, su nenadmašivi po dobroti i oku¬ 
su. Osobito je izvrstan t. zv. piree od Youngberry, koji se pravi od sa¬ 
moga soka i pulpe (mesa) od Youngberry, a da se koštice izluče. 

Voćni sok od Youngberry pomiešan sa kiselom] vodom ili sodom je 
odličan, jer sadrži dobar okus i miris (aromu) samoga ploda. 

Youngberry, može se reći, uspieva na svakome tlu. Najbolje mu prija 
pjeskovito tlo, koje sadrži dovoljno vlage. Ipak uspieva i na teškim, ilo- 
vastim tlima. 

Postupak kod sadnje kao i njega slična je onoj kod Loganberry i ku¬ 
pina. U malome može se gojiti u vrtu uz kolac, dok su u velikim trgova¬ 
čkim i priradnim (industrijskim) nasadima posađeni u redove duž kojih 
je napeta žica, o koju se vežu izboji, koji će sliedećeg ljeta dati rod. Pri¬ 
godom sadnje treba skratiti izboje na 30 do 50 cm duljine, osobito ako se 
sade dvogodišnje biljke. Odmah nakon što je berba izvršena, moraju se 
mladice, koje su rodile, odrezati i odstraniti. Sve odrezane mladice se za¬ 
tim skupe na jedan kup, te se nakon što su se dovoljno osušile, spale. 
Time se unište možebitne bolesti i štetočinci na njima. U južnijim kraje¬ 
vima, gdje je jesen topla, te rast dulje traje, mogu se svi izboji nakon berbe 
odrezati, pak će do jeseni novi narasti, koji će sliedeće godine roditi. Ipak 
se ovaj rez mora izvršiti najkasnije do polovice mjeseca srpnja. 

Kad ovi izboji ponarastu na 10 cm, moraju se proriediti i ostaviti da 
raste samo šest do sedam jačih izboja. Gdje prilike podneblja dozvolja¬ 
vaju, da se ovaj način reza na Youngberry može i smije primieniti dobro 
je, da se tako čini. Dokazano je, da one mladice, koje rano s proljeća 
narastu i bivaju puštene do sliedeće sezone, niesu uviek osobito rodne, 
Mladice, koje kasnije izrastu, t. j. nakon što se je polovicom srpnja rez 
izveo, bivaju ne samo rodnije, već daju plod krupniji i bolje kakvoće. U 
slučaju, da je rez prekasno izveden bio, može se dogoditi, da su mladice 
izrasle kratke, te će posljedica toga biti slabiji rod. 

Najbolje je, ako se Youngberry posade jeseni. Saditi ih možemo i u 
proljeću, ali to mora biti veoma rano, Youngberry-ma osobito prija staj¬ 
ski gnoj, pak će poradi toga biti dobro, da ih stajskim gnojem što češće 
i obilnije gno j Uno, 

U proljeću i jeseni treba Youngberry okopati. Ljeti se samo plitko 
rahli tlo i uništava korov. 

BOYSSENBERRY. 

Biljka Boyssenberry je posve slična onoj Youngberry. Oblik i boja 
ploda im je također slična. Razlikuju se jedino po krupnoći ploda i doba 
dozrievanja, Plod od Boyssenberry je mnogo krupniji — jedan i pol puta 
krupniji od Youngberry i zrije desetak do petnaest dana kasnije od Young- 
berry. Osim toga okus ploda mu je mnogo bolji. 

Vjerojatno jest, da je Boyssenberry nastao od Youngberry ili Logan- 
berry. Rodbinstvo mu nije još konačno ustanovljeno. Neki misle, da je 
Boyssenberry proizvod križanja između Loganberry, maline i kupine. Ne¬ 
koliko biljki Boyssenberry pronađeno je bilo godine 1923. na napuštenom 
imanju Mr Rudolfa Boyssen-a u Južnoj Kaliforniji, pak joj odanle potječe 
ime. 

Sadnja, rez, njega i obradba Boyssenberry je posve ista kao i kod 
Youngberry., 

PLANIKA. 

(Arbutus unedo, Corbezzoli o albatri, Arbousiers, Madronos, the 
Strawberry-trees, Sandbeeren). 

Ova biljka spada među glavne zastupnike biljne zadruge zvane Makija 
(Macchia, franc. macquis). Makiju susrećemo svuda u Primorju odo Sre¬ 
dozemnog mora. 

Planika (v. sliku 9) je biljka Sredozemnog mora. Raste još u jugo¬ 
zapadnoj Francuskoj i jugozapadnoj Irskoj, Kod nas raste samonikla po- 
čam od Hrv. Primorja, pa duž Dalmatinskog Primorja i na otocima. Na 
otocima dosiže i preko 350 m nadmorske visine. Za suviše jakih zima mladi 
izboji stradaju. To je liepa zimzelen, koja izraste kao grm 2 do 3 i pol m 
visoko. Ima rietkih primjera, gdje je stablo naraslo,'6 do 8 m visine. Njeno 
tamno-zeleno prilično 1 veliko lišće koje je kožnato i sjaji se, po svojoj lje¬ 
poti ne zaostaje za onim od kamelije. Planika pruža neopisivu draž jeseni 
i zimi kad je grm nakrc.an sa plodovima, koji su žuti poput limuna ili 
narančasto-crvene boje. Po obliku i krupnoći, a donekle i po okusu, plodovi 
su slični vrtnim jagodama. Ove plodove zovu »planičići« (na otoku Krku), 
a »maginje« i »manjige« u Dalmaciji. Istovremeno kad zrije posute su 
planike cvjetovima, koji naliče na cvjetove đurđice mirisave (Convallaria 
maialis). Cvjetovi su im boje biele poput biserne školjke (sedef-a) i ruži¬ 
časti. Ljepšeg ukrasa ne treba tražiti u vrtu. 


Plodovi S u dobri za jelo. Sadrže oko 10•/. sladora, pa prave od n„h 
rakiju liker, pekmez (marmeladu) i voćnu hladetinu (žele su c) Kod nas 
ptXi zriju kada beru masline t, j. u mjeseeu listopadu ,1. studenom, 
te zriju do mjeseca veljače. 



Planika makar u divljem stanju .daje stanovnicima okoliša, u koj 
raste, mnogo koristi. Njeno drvo rabe za ogrjev. Prave od u,e kolce za 
potporanj trsu u vinogradu ili grahu (bažulu) prutkasu. N,en.m scem na 
pasuju stoku. Lišće joj također upotrebljavam kao narodni bek protiv 

prolieva. List se rabi i za učinjanje koža. 

Cviet planike je medonosan, te pčele’od njega nakupe dobar me . 
Biljci prija rast na tlu suhom, pjeskovitom, granitnom i šljunkovitom. 
Vapneno tlo ne trpi. 

Poradi njenih odličnih svojstava kao ukrasna i plodonosna bi 1 a 
služuje, da je više sadimo u našim vrtovima, gdje će nam ukras,vab » 

Uš svojim zimzelenim lišćem i pozdravljati nas ,eseni , zimi posl,ed.,m 
plodom, svojim liepim i korisnim jagodama - plamena , Us , 

nježnim cvjetovnma. Ova to biljka zaslužuje tim vise, jer je naše g 

